1. Koliko je razvoj filantropije u prethodnim godinama doprineo razvoju društva?\nNajveći značaj filantropije vidi se u pomoći ugroženim pojedincima i grupama, dok predstavnici privatnog sektora, kroz aktivnosti društveno odgovornog poslovanja, pokušavaju da naprave određene pomake i u domenu ekologije i zdravstva. U tom smislu, filantropija se vidi kao ključna za pomoć na individualnom nivou, jer se pojedincima na koje su ove aktivnosti usmerene može promeniti život na bolje, što svakako nije zanemarljivo. Posmatrajući širu sliku, filantropija se, ipak, dominantno percipira kao određena vrsta korektiva i davanja doprinosa sistemskim praksama, ili dopuna i “prva pomoć” u situacijama velikih kriza ili situacijama kada sistemski odgovor nije adekvatan.\n2. Svake godine, pored glavnih, dodeli se i nekoliko specijalnih VIRTUS nagrada. Ove godine priznanje je, između ostalih, dodeljeno za doprinos rodnoj ravnopravnosti. Koji je bio konkretan razlog?\nKompaniji IKEA Srbija je ove godine pripala Nagrada za doprinos rodnoj ravnopravnosti. Ova kompanija je tokom 2020. godine sprovela kampanju protiv nasilja u porodici „Siguran dom je bolji dom“, kao odgovor na eskalaciju ovog društvenog problema usled pandemije virusa COVID-19. Kako bi doprinela rešavanju ovog problema u lokalnoj zajednici, u saradnji sa Fondacijom Ana i Vlade Divac, kompanija IKEA je uputila novčanu donaciju za više od 700 porodica i 1.500 pojedinaca i pojedinki širom Srbije, koje pripadaju ranjivim kategorijama stanovništva, uključujući žrtve porodičnog nasilja. Dodatno, povodom 16 dana aktivizma protiv rodno zasnovanog nasilja, u robnoj kući IKEA istaknuti su brojevi SOS telefona namenjeni žrtvama nasilja. U želji da stvori prilike za bolji položaj žena u društvu i njihovu veću ekonomsku nezavisnost, a u partnerstvu sa kompanijom Mastercard i Fondacijom Ana i Vlade Divac, kompanija IKEA realizuje projekat podrške ženama preduzetnicama pod nazivom „Ja sam ODVAŽNA!". Žiri je smatrao da sve te aktivnosti zaslužuju da budu podržane odavanjem priznanja u vidu VIRTUS nagrade.\n3. Za indivudualni doprinos smanjenju siromaštva nagrada je pripala jednoj humanoj ženi. Da li su takvi primeri najbolja inspiracija za druge ljude da podrže takve inicijative ili pokrenu slične?\nHumana ideja Mirjane Mutuc, knjigovođe iz Novog Sada, koja sa svoje dve kćerke od 2018. godine priprema i donira obroke kuvane hrane za porodice koje ih ne mogu priuštiti, impresionirala je žiri. Naime, Mirjana i njene kćerke mesečno obezbeđuju obrocima oko 200 porodica, namirnice kupuju od donacija i vlastitih sredstava, a obezbedile su i uslovne obroke u nekoliko restorana i kioska brze hrane u Novom Sadu i okolini. Kada su potrebe počele da prevazilaze njihove mogućnosti, otvorile su Fejsbuk grupu "Obrok za porodicu" i priča se raširila širom Srbije. Grupa sada broji preko 10.000 aktivnih članova, a hrana za porodice se, osim u Novom Sadu, priprema porodicama u više od 20 mesta širom zemlje. Majka i dve kćerke uz obezbeđivanje kuvanih obroka za porodice, snabdevaju porodice osnovnim životnim namirnicama, odećom i drugim svakodnevnim potrepštinama.\n4. Da li planirate da uvedete nove kategorije?\nVeoma pažljivo pratimo sve filantropske aktivnosti u Srbiji. Raduje nas što se sve više pojedinaca i kompanija uključuje u dobrotvorne akcije. Zaista je važno da se one podrže i stoga ukoliko zaključimo da se na taj način mogu promovisati filantropija i njen razvoj u Srbiji, spremni smo da razmotrimo i uvođenje novih kategorija. Pored specijalnih nagrada, koje dodeljujemo u raznim kategorijama, ističemo i druge primere, pogotovo one koji su po glasovima žirija ušli u finale i koji se često za dlaku nisu našli na spisku dobitnika iako, po svim parametrima, svakako zaslužuju da budu prepoznati i istaknuti u javnosti.\n5. Šta je najviše doprinelo razvoju filantropije u Srbiji? Na koj način se mogu postići dugoročniji rezultati?\nČesto se može čuti da je filantropija u Srbiji uglavnom svedena na aktivnosti humanitarnog karaktera, pre svega, usmerene na pomoć pojedincima. Međutim, vanredne situacije, poput pandemije COVID-19, ukazuju na ogroman potencijal i veliki stepen solidarnosti među ljudima. To je bilo evidentno tokom cele 2020. godine, kada se veliki broj kompanija, malih i srednjih preduzeća, kao i pojedinaca i pojedinki uključio u različlite filantropske aktivnosti. Inače, na razvoj filatropije u Srbiji uticalo je više faktora: dolazak velikog broja stranih kompanija, koje su donele primere dobre prakse u vidu društveno odgovornog poslovanja, a taj model su prihvatile i domaće kompanije. Zatim, osnivanje većeg broja fondacija, koje su pokrenule veliki broj filantropskih inicijativa, kao i njihova saradnja na određenim projektima. Takođe, značajnu ulogu odigrali su i mediji, koji su izveštavanjem povećali transparentnost filantropskih akcija i informisali o brojnim relevantnim aspektima filantropskih aktivnosti. Dugoročnije efekte filantropskih inicijativa moguće je postići kroz strateško planiranje, kao i bolje povezivanje različitih aktera. Takođe, za dalji razvoj filantropije neophodan je sistematski pristup, koji podrazumeva uključivanje teme filantropije u formalno obrazovanje i razvoj kulture davanja.\nAutor fotografije je: Nemanja Knežević/Trag fondacija


Vuksanović Stanković i Kemp: Potrebna potpuna depolitizacija institucija - Vijesti.me\nAMBASADORKU UPOZNALA SA INICIJATIVOM\nVuksanović Stanković i Kemp: Potrebna potpuna depolitizacija institucija\n"Poznat je stav SDP oko tehničke Vlade kao najboljeg modela implementacije i kontrole izbornog procesa", navela je Vukanović Stanković Edit\n1858 pregleda 8 komentar(a)\nVuksanović Stanković i Kemp (Foto: SDP)\nMINA News 28. avgust 2019, 14:51\nSuština reformi izbornog zakonodavstva nije samo u izmjenama postojećeg izbornog zakona već i potpunoj depolitizaciji institucija na koje je posebno ukazao Izvještaj Evropske komisije, ocijenile su predsjednica Socijaldemokratske partije Draginja Vuksanović Stanković i ambasadorka Velike Britanije i Sjeverne Irske Alison Kemp.\nIz Socijaldemokratske partije (SDP) saopšteno je da se Vuksanović Stanković danas sastala sa Kemp sa kojom je razgovarala o aktuelnoj političkoj situaciji u Crnoj Gori.\n"Sagovornice su se saglasile da se suština reformi izbornog zakonodavstva ne ogleda samo u izmjenama postojećeg izbornog zakona već i potpunoj depolitizaciji institucija na koje je posebno ukazao Izvještaj Evropske komisije, prije svega Radio Televizije Crne Gore, Državne izborne Komisije i Agencije za spriječavanje korupcije", kaže se u saopštenju SDP-a.\nNavodi se da je Vuksanović Stanković upoznala ambasadorku sa svojom inicijativom za poziv liderima opozicionih partija u cilju definisanja zajedničke platforme za razgovore sa predstavnicima vlasti oko uslova za fer i slobodne izbore.\nVuksanović Stanković naglasila je da je neophodno, kroz unutaropozicioni dijalog onih subjekata koji su iskazali spremnost za rad u Odboru za reformu izbornog zakonodavstva, doprinijeti većoj ozbiljnosti i konstruktivnosti posebno imajući u vidu važan politički trenutak i procese koji slijede.\nSDP je, kako je kazala, spreman za dijalog kako oko reformi zakonodavstva tako i pitanja modela implementacije eventualno dogovorenih rješenja, što je ključni aspekt u kreiranju demokratskog izbornog ambijenta, jer je adekvatna primjena i kontrola izbornog procesa suštinsko pitanje kojem treba da se posvete svi politički akteri.\n"Poznat je stav SDP oko tehničke Vlade kao najboljeg modela implementacije i kontrole izbornog procesa", navela je Vukanović Stanković.\nNavodi se da su se sagovornice saglasile da je imajući u vidu važnost političkih procesa koji slijede neophodno da svi politički subjekti i njihovi lideri budu na visini potrebne odgovornosti.


CLUBBING.RS – Page 3\nKako se do sada pokazalo, Hot Since 82 je jedan od onih producenata koji UVEK napravi vrhunsku atmosferu. On je sinoć nastupio u prepunom Hangaru i na zadovoljstvo svih prisutnih opravdao očekivanja. Kao što ste mogli da primetite prema Instagram Storijima i postovima koji su sinoć zatrpali društvene mreže, publika […]\nHot Since 82 spreman za Beograd!\nFebruary 22, 2019 • No Comments •Najave Vesti\nJedan od najcenjenijih di-džej zvezda današnjice, britanski producent Hot Since 82, nastupiće u subotu 23. februara u velikom Hangaru Luke Beograd. Te večeri na bini će se naći i domaća podrška u sastavu: Andrew Meller, jedan od naših najboljih producenata elektronske muzike, čije se izdanje našlo na trećem mestu Beatport-ove […]\n#SaveMMA with @ExitFestival https://t.co/fUdrgjwxNR 12 days ago\nJubilarni 20. Guitar Art Festival od 12 do 17. marta u Beogradu https://t.co/leVCnKgfx0 cc @Guitar_Art_Fest #belgrade #beograd 16 days ago\nRT @clubdrugstore: Boiler Room Belgrade: Drugstore full lineup is before you. DJ sets by resident DJs 33.10.3402, Filip Xavi & Matej Rusmi… 16 days ago


Prva klapa filma ,,Svetozar Miletić’’, u režiji Darka Bajića - LookerWeekly.com magazin\nPrva klapa filma ,,Svetozar Miletić’’, u režiji Darka Bajića\n· 06/10/2019 ·1 min read\n,,Dramski tekst Milovana Vitezovića nije samo izvrsna scenaristička podloga za film, koja poštujući žanr biografsko istorijskog filma, osvetljava deo srpske istorije, to je monumentalna drama o nepokolebljivoj čovekovoj veri u svoje ideale. Istrajnost u borbi za očuvanje tradicije i posebnosti srpskog naroda, jeste svetlost koja obasjava i nadahnjuje buduća pokoljenja”, o svom novom filmu, kaže reditelj Darko Bajić.\nPrva klapa filma “Svetozar Miletić” desila se 4. oktobra, a plan je da premijeru ugleda u maju 2020. godine u Novom Sadu. Snimanje će se odvijati u produkciji ZILLION filma, na lokacijama u nekolilo gradova, a to su: Beograd, Novi Sad, Sremski Karlovci, Vršac, Subotica, Sombor.\nGlumačku postavu čine: Ljubomir Bandović, Žarko Laušević, Katarina Žutić, Anja Pavićević , Andrija Kuzmanović, Nikola Ristanovski, Milutin Mima Karadžić, Dragan Petrović Pele, Radovan Vujović, Ana Franić ,Arpad Mesaroš, Atila Girić, Aleksandar Matić, Ivan Bekjarev, Jovan Ristovski, Pavle Mensur, Isidora Janković… i drugi.\nOvaj domaći film nastaje po tekstu Milovana Vitezovića, dok je direktor fotografije Zoran Jovanovic Žofr S.A.S.\n“Film o Svetozaru Miletiću priča je o borcu koji traži pravdu za svoj narod, ali i o uticaju moćnih da stvaraju i prekrajaju istoriju. Film je ispričana kroz vizuru Svetozareve ćerke Milice koja ne samo što je očuvala ideale svoga oca, već je bila jedna od pionirki u borbi za emancipaciju žena, kako na Balkanu tako i u svetu. Milicina perspektiva donosi slojevitije i dublje razmevanje epohe i društvenih odnosa 19 veka koji predstavljaju temelje moderne srpske države . Njenom snagom, Milica je uspela da prevaziđe ne samo svoje intimne sukobe i lokalne političke igre koje nastoje da ponište sve za šta se zalagao Svetozar Milietić, već i agresiju velikih evropskih sila čiji se interesi slamaju preko naroda na Balkanu. Ona se svojeom borbom ustoličila kao istinska heroina u istoriji srpskog naroda. ’’ – reditelj, Darko Bajić\nSvetozar Miletić, rođen 1826. godine, bio je advokat, političar i gradonačelnik Novog Sada.


U Kuli birali nove odbornike\nSrpska napredna stranka i Savez vojvođanskih Mađara nastupili na zajedničkoj listi i od 37 odbornika osvojili 26 mesta.\nNa izbore u nedelju za lokalnu Skupštinu u Kuli Srpska napredna stranka i SVM izašli su na zajedničkoj listi „Aleksandar Vučić – Zato što volimo Kulu" i osvojili 26 mandata. U Skupštini opštine od 37 odbornika, od četiri kandidata SVM-a, dvoje je ušlo u Skupštinu – Karolj Valka i Žolt Goga. Naprednjaci su osvojili 24 mesta. Izlaznost je bila 49,72 odsto, a izbori u Kuli protekli su bez problema.\nLista „Aleksandar Vučić – Zato što volimo Kulu", na kojoj su zajedno nastupili SNS i SVM osvojila je 61,78 odsto glasova birača. Novo lokalno rukovodstvo želelo bi da nastavi sa započetim razvojem u mestu. Između ostalog, prioritet je izgradnja jednog novog otvorenog i jednog natkrivenog bazena, kao i izgradnja obilaznice Vrbas-Kula-Sombor. Damjan Miljanić, odobrnik SNS-a kaže: „Srpska napredna strnaka postigla je istorijski rezultat u Kuli. Posebno me raduje i ponosan sam što je stanovništvo prepoznalo sve što je ostvareno i daju podršku planovima vezanim za razvoj Kule".\nObnova crkve Svetog Đurđa koja 2020. godine obeležava 250 godina od podizanja, obnova i završetak radova na centru „Nepker", očuvanje obrazovanja na mađarskom jeziku, ciljevi su Mađara u Kuli kaže Karolj Valka, predsednik SVM-a u Kuli. Kao deo lokalne samouprave otvara se mogućnost za održavanje mađarske kulture i obrazovanja. „Možemo reći da su rezultati bili bolji nego u onim mestima gde ima malo Mađara. To je dobro zbog toga što su ljudi shvatili zašto želimo da idemo na zajedničkoj listi, ne zbog toga što strahujemo od samostalnog suočavanja, nego što nastojimo da zajedno rešavamo probleme Mađara".\nLista „Socijalistička partija Srbije - Ivica Dačić" osvojila je pet mesta na nedeljnim vanrednim lokalnim izborima u Kuli. O tome ko će biti novi predsednik opštine Kula, odlučivaće novi saziv Skupštine opštine.


Vulin: Teleoptik živi i radi - Dnevni list Danas\nPočetna » Novo » Ekonomija » Vulin: Teleoptik živi i radi\nVulin: Teleoptik živi i radi\nZahvaljujujući ulaganju Vlade Srbije od 6,9 miliona evra, kompanija Teleoptik žiroskopi nastavila je da živi i radi i već sad ima za sledeću godinu potpisan ugovore veći od 10 miliona dolara, izjavio je danas ministar odbrane Aleksandar Vulin.\n3Piše: DanasOnline 30. decembra 2017. 12.52\nFoto: FoNet / Aleksandar Levajković\nTeleoptik žiroskopi nastupa na najsofticiranijim svetskim tržištima, a u aprilu sledeće godine počeće proizvodnju na novim savremenim mašinama, rekao je Vulin tokom posete novoj proizvodnoj hali te firme.\nKako je istakao, novi proizvodi Teleoptika proizvod su domaće pameti i znanja, što je od ogromnog značaja, a prodavaće se na svim tržištima, jer „sve razvijene armije sveta trae optičke sisteme i samonavodeće raketne glave, i sdve ono što Teleoptik proizvodi“.\nMo0rate da imate svoju odbrambenu industriju da biste bili samostalni, trekao je Vulin i ponovio da Srbija, kao vojno neutralna, sarađuje sa raznim armijama u svetu, ali je „svaka aktivnost transparentna“.\nNiko nema pravo da nam kaže s kim ćemo sarađivati… Vojno smo neutralni, naglasio je on i dodao das ne može biti ništa loše u tome što Srbija ima saradnju i sa američkom i sa ruskom vojskom.\nDirektor Teleoptik žiroskopa Milan Nastić rekao je da su u renovirasnoj proizvodnoj hali postavljene nove numeričke mašine, koje će biti daleko efikasnije od postojećih, „za pet-šest puta“.\nOn je dodao da su već potpisani milionski ugovori za sledeću godinu, što se nije desilou protekle 2,5 decenije, a da je više stranih kompanija najavilo dolazak i pregovore u januaru i februaru.\nPomoćnik ministra za materijalne resurse Nenad Miloradović podsetio je na tradiciju Teleoptika dugu 95 godina, i njen značaj u budfućim projektima razvoja borbenih sistema, na kojima Ministarstvo radi.\nOn je kao primer naveo mogućnost Teleoptika da proizvodi upravljačke blokove raznih raketnih sistema, kao i delova napadno-navigacijskih sistema kojima će se modernizovati avioni „Orao“.\nObilazak dežurnih snaga u sistemu PVO\nMinistar odbrane Aleksandar Vulin obići će dežurne snage angažovane u sistemu protivvazduhoplovne odbrane u kasarni „Aerodrom“ u Pančevu i sa njima dočekati Novu 2018. godinu.\nObilazak počinje 31. decembra u 23 časa.\nboban m. kaže:\n30. decembra 2017. u 13.04\npostoji li tema na koju se neces oglasiti? nemas dovoljno posla kao ministar vojni?\n30. decembra 2017. u 14.42\nPa jel moguće da laže čim zine. Serviseri su prebačeni u INSU gde se muvaju po ceo dan čekajući milostinju, ljudi jedva preživljavaju. A to su vrsni majstori, kada imaju šta da rade.\n31. decembra 2017. u 17.22\nSramota je za Srbiju da Vulin koji nema ni S od sposobnosti prelazi sa funkcije na funkciju.Sada je ministar odbrane iako nije sluzio vojsku i ne poseduje potrebno obrazovanje znanje i sposobnosti za tako vazno ministarstvo za Srbiju.Najveca zelja u 2018 godini je da osobe koje nisu adekvatne za vazna ministarstva i ljudi koji su im pruzili tu sansu nestanu sa politicke scene Srbije kako bi Srbija krenula u bolju i srecniju buducnost.


SNS počinje pregovore o formiranju vlasti u Kosovskoj Mitrovici\nSrpska napredna stranka počinje pregovore o formiranju lokalne vlasti u Kosovskoj Mitrovici a članstvo u koaliciji najpre će biti ponuđena DSS-u i DS-u, najavio je u izjavi KIM radiju poverenik SNS-a za Kosovsku Mitrovicu Krstimir Pantić.\nPantić kaže da Srpska napredna stranka neće čekati krajnji rok za formiranje gradske Skupštine koji ističe 01. jula pa će narednih dana početi pregovore sa Demokratskom strankom Srbije i Demokratskom strankom. On u izjavi KIM radiju takav stav obrazlaže činjenicom da su to političke partije koje su posle SNS-a dobile najveće poverenje glasača na lokalnim izborima koji su u Kosovskom Mitrovici održani u nedelju. Pantić je ponovio da je zadovoljan izbornim rezultatima koji su juče zvanično objavljeni a koji uključuju i glasove raseljenih iz centralne Srbije. Zabrinjava, međutim, podatak što ti birački spiskovi, kako kaže, godinama nisu revidirani i na kojima se nalaze imena preko 10 hiljada Albanaca. “Mi nismo mogli da izvršimo uvid u birački spisak ali prema našim informacijama oko 10 hiljada Albanaca je bilo upisano u te biračke spiskove. Kada bi se izuzeo broj Albanaca sa tih spiskova onda izlaznost na lokalnim izborima u Kosovskoj Mitrovici nije 28% nego preko 50%“, rekao je Pantić. On navodi da nije upoznat da su Albanci glasali na tim izborima ali kaže da pouzdano zna da su glasali pripadnici drugih etničkih zajednica, Goranci, Romi i Bošnjaci.\n28.02.2021 Mali: Od 28. aprila prijava građana za 60 evra pomoći (152)\n28.02.2021 Kancelarija za KiM pozvala građane sa Kosova da se prijave za vakcinaciju (143)


Glavni grad partner Savjeta Evrope u socijalnoj inkluziji RE populacije\n„Zahvaljujući uspješnoj saradnji Savjeta Evrope i Glavnog grada učinjeno je dosta na inkluziji marginalizovanih društvenih grupa. Na temeljima dosadašnje saradnje imamo želju i ambiciju da zajedno uradimo i više kako bi svi stanovnioci Glavnog grada imali jednake šanse za uspjeh”, istakao je gradonačelnik Podgorice dr Ivan Vuković na sastanku sa šeficom programske kancelarije Savjeta Evrope u Podgorici Angelom Longo, koordinatrokom programa ROMACED za Crnu Goru Esminom Imeri i predstavnikom NVO “Mladi Romi” Elvidsom Berišom.\nOn je izrazio uvjerenje da će Glavni grad u saradnji sa nadležnim državnim institucijama, dodatno intenzivirati aktivnosti kako bi, posebno mlađe generacije Roma i Egipćana, na vrijeme uveli u društvene tokove i kroz sistem obrazovanja pripremili za ono što su izazovi koji ih čekaju u životu.\nGradonačelnik je naglasio da će izradom novog Lokalnog plana socijalne inkluzije biti definisani strateški pravci i utvrđene jasne smjernice kada je u pitanju podrška i učešće Glavnog grada u programima socijalne intergracije Roma i Egipćana u naše društvo.\nVuković je najavio da Glavni grad planira da u narednom periodu pokrene inicijativu za ustupanje nekog od prostora u svom vlasništu za potrebe formiranja i rada Romskog kulturnog centra, čime će dati još jedan doprinos afirmaciji kulturnih vrijednosti i promociji aktivnosti i projekata koji su značajni i karakteristični za ovu populaciju.\nŠefica programske kancelarije Savjeta Evrope u Podgorici Angela Longo, je zahvaljujući gradonačelniku na podršci i razumijevanju kada su u pitanju potrebe populacije Roma i Egipćana u Podgorici, saopštila da je Glavni grad od strane Savjeta Evrope prepoznat kao otvoren i konstruktivan partner u realizaciji programa koji se odnose na socijalnu integraciju ove populacije u crnogorsko društvo.\nOna je gradonačelnika Vukovića upoznala sa ciljevima i rezultatima dosadašnjih aktivnosti u okviru programa ROMACTED koji se realizuje na bazi potpisanog Memoranduma o razumijevanju Glavnog grada i Savjeta Evrope i izrazila uvjerenje da će ovaj program nastaviti da se do kraja uspješno sprovodi i da će dati željene rezultate.\nSagovornici su se, identifikujući najveće izazove i potrebe sa kojima se susrijeće populacija Roma i Egipćana, prvenstveno u obrazovanju, zapošljavanju, stanovanju, rješavanju pravnog statusa, saglasili da nastave zajednički da realizuju projekte kako bi članovi ove društvene grupe na kvalitetan način rješavali navedena pitanja i tako postali koristan i uvažen dio društvene zajednice.


source.ba | Penal serija Rio Avea i Milana za infarkt: Portugalci triput imali šansu da prođu dalje, pa triput zaredom promašivali penal\nPenal serija Rio Avea i Milana za infarkt: Portugalci triput imali šansu da prođu dalje, pa triput zaredom promašivali penal\nMilan je sinoć teškom mukom slavio protiv Rio Avea i plasirao se u grupnu fazu Europa lige.\nItalija: Milan mora isplatiti Bobanu 5,3 miliona eura\nZlatan Ibrahimović otvoreno: U jednom trenutku sam pričao sa zidovima i davao im imena\nLoše vijesti za Milan, Zlatan se još nije oporavio i mora pauzirati\nZlatan Ibrahimović poklonom obradovao igrača iz Premijer lige BiH\nZlatan Ibrahimović poručio: Pokušajte me zaustaviti\nPotpuno je nevjerovatno kakvu je sreću sinoć u Portugalu imao sedmerostruki šampion Evrope. Naime, Rio Ave je vodio sve do 120. minute, pošto su se igrali produžeci, kada je dosuđen penal za Milan kojeg je u gol pretvorio Calhanoglu.\nA onda jedna od najluđih penal serija u historiji fudbala. Sve je, manje - više, bilo dosadno do trenutka kada se došlo do "raspucavanja", odnosno kada nakon pet serija nije bilo pobjednika.\nMilan je onda u toj ludoj seriji na promašeni penal promašio čak tri penala zaredom, ali je isto napravio i Rio Ave. Posebno je komično na koji način su Portugalci promašivali gol Donnarumme, iako su triput zaredom imali šansu da se plasiraju u grupnu fazu Europa lige. U jednom momentu je lopta pogodila stativu, šetala po gol liniji, pa pogodila drugu stativu i vratila se unazad.\nDonnarumma, golman Milana, je također šutirao penal, zabio loptu visoko preko gola, a kada su domaći ponovo imali šansu za pobjedu i golman Rio Avea je napravio isto kao i Donnarumma.\nNa kraju je pobjedu odnio Milan koji je tako plasirao u Europa ligu, gdje će biti u grupi sa Celticom, Lilleom i Spartom iz Praga.\nTagovi: Rio AveEuropa ligaMilan\nKošarkaši Sparsa ostvarili su novu pobjedu u Drugoj ABA ligi.


Digital Day 2011 – IAB Serbia Forum – Mint Hosting\nIAB Serbia forum – Digital Day 2011\nNeminovno je da se naša zemlja svakog trenutka približava trendovima koji postoje u svetu Interneta i postojanje agencija koje se bave digitalnim medijima samo govori u prilog toj činjenici. Međutim, i pored agencija tržište digitalnih medija nije do kraja istraženo i postoji potreba za dodatnom edukacijom u ovoj oblasti.\nO tome da je neko prepoznao potrebu i potencijal našeg tržišta, govori i činjenica da se u martu ove godine osniva IAB (Interactive Advertising Bureau) Serbia, kao udruženje koje se aktivno bavi pružanjem podrške razvoju Internet marketinga. Sa željom da utiče na razvoj lokalnog digitalnog i interaktivnog tržišta putem adekvatnih sadržaja, organizuje IAB Serbia Digital Day 2011, kao prvi u nizu događaja čiji je osnovni cilj edukacija i povećanje transparentnosti tržišta promocijom evropskih IAB vrednosti na lokalnom nivou.\nZa osnivanje IAB Serbia zaslužni su predstavnica kompanije Httpool i izvršni direktor IAB Serbia – Gabrijela Stjepanović i generalni direktor Trident Media Group i predsednik skupštine IAB-a – Uroš Ignjačević. Okupljene od strane IAB Serbia, kompanije koje su dale najznačajniji doprinos razvoju digitalnog tržišta kod nas su : Httpool Online Advertising, Omnicom Solutions, Ringier Axel Springer, B92, Direct Media, Trident Media Group, Media House i One Media (Zenith Optimedia).\nPromocija digitalnih medija i prednosti u oglašavanju koje pružaju u odnosu na standardne vidove poput štampe i televizije bila je 20. aprila u Sava Centru, u okviru manifestacije Digital Day 2011, na kojoj suprisustvovali brojni domaći i strani stručnjaci iz oblasti advertajzinga i digitalnog marketinga.\nNa konferenciji su kao predavači učestvovali :\nizvršni direktor IAB Serbia – Gabrijela Stjepanović\nJaroslaw Sobolewski, Generalni direktor IAB Poland/IAB CEE\nTom Ollerton, Skive (IAB UK Social)\nMilana Glišić, Unicast (član IAB US)\nJames Davis, MTV Networks\nPredstavnici IABulgaria, IAB Hungary, IAB Romania itd.\nPredstavnici domaćih online medija, medijskih agencija i oglašivača.\nKao zaključak svih učesnika panela bio je da je Srbiji zaista neophodna edukacija svih onih koji se kreću u ovoj sferi biznisa, ali i da je veoma važno praćenje svetskih tokova i stremljenje ka njima u vidu što većeg investiranja u Internet oglašavanje. Za ostvarivanje ovakvih ideja biće potrebno da prođe još malo vremena s obzirom na to da se Srbija suočava i dalje sa problemima – kao što su teško imovinsko stanje građana koje uslovljava opremljenost novijim računarima, nepostojanje ili spore Internet konekcije i nedovoljno poznavanje mogućnosti Internet oglašavanja.\nJedno je sigurno, osnivanjem IAB Serbia, Internet i digitalni marketing dobija asocijaciju koja će omogućiti razvoj ove oblasti kao što se to već odvija u razvijenijim zemljama u regionu i svetu.


Jovanović: Položaj bolji, ali i dalje ima problema\nSubota , 2016-10-08 | 10:05:57\nDirektorka Nacionalne organizacije osoba sa invaliditetom Ivanka Jovanović ocenila je prilikom poslednje posete Novom Pazaru da je položaj osoba sa invaliditetom u Srbiji poboljšan u poslednjih deset godina, ali da nisu svi njihovi problemi rešeni.\nOna je gostujući u emisiji Živeti zajedno na radiju Sto plus istakla da je teško oceniti položaj osoba sa invaliditetom u Srbiji, već da ga treba posmatrati iz više uglova jer stanje “nije ni crno ni belo”.\n“Kao osoba sa invaliditetom i kao direktor organizacije koja okuplja oko 500 ustanova koje okupljaju osobe sa invaliditetom širom Srbije, smatram da se dosta toga promenilo na bolje u poslednjih deset godina. Nažalost, situacija nije ista u svim delovima Srbije, brojni problemi nisu rešeni i na nama je da pratimo šta se dešava oko nas, da se donose novi, a postojeći zakoni primenjuju kako bismo mogli da se uključimo u normalan društveni život”, kazala je Jovanović.\nOna je dodala da je do nedavno u Srbiji preovladavao “medicinski model invalidnosti kojim su osobe sa posebnim potrebama tretirane samo kao pacijenti”.\n“Zato su nastali rehabilitacioni centri i specijalne škole, ustanove koje su samo okupljale osobe sa posebnim potrebama što je dovelo do toga da su one živele na marginama, isključene iz društva, bez mogućnosti za rad, školovanje i normalan samostalan život”, izjavila je Jovanović.\nMeđutim, prema njenom mišljenju, u poslednjih desetak godina je došlo do zaokreta pa je taj medicinski model promenjen u socijalni, koji je u centar problema stavio društvo.\n“Društvo je to koje stvara razne prepreke i koje nas diskriminiše i ukoliko društvo otkloni te prepreke, onda ćemo mi postati ravnopravni članovi društva. To se polako menja i prepreke, od prostornih do zakonskih, se uklanjaju i mi o invalidnosti sada pričamo kao o aspektu poštovanja ljudskih prava”, dodala je ona.\nJovanović je navela da je u prethodnom periodu država donela niz zakona kojima je položaj osoba sa invaliditetom unapređen, kao i da u pravnoj normi Srbija ne kaska za najrazvijenijim zemljama sveta i da u regionu prednjači.\n“Međutim, drugačija je situacija u svakodnevnom životu, pogotovo u manje razvijenim krajevima zemlje i ruralnim područjima. Stepen socijalne zaštite nije isti u svim gradovima, pružanje socijalnih usluga je obaveza lokalnih samouprava i nemaju sve dovoljno novca da osobama sa invaliditetom obezbede sve vrste tih usluga”, rekla je Jovanović.\nDirektorka Nacionalne organizacije osoba sa invaliditetom naglasila je da su mogućnost školovanja i visoka stopa nezaposlenosti i dalje najveći problemi sa kojima se osobe sa invaliditetom suočavaju u Srbiji.


RTS :: Pala poslednja klapa RTS-ove serije "Koreni"\nNajnovije Pala poslednja klapa RTS-ove serije "Koreni"\nPala poslednja klapa RTS-ove serije "Koreni"\nutorak, 26. dec 2017, 16:28 -> 16:44\nU okolini Jagodine završeno je snimanje serije "Koreni" po antologijskom romanu Dobrice Ćosića. Gledaoci RTS-a Katiće i ostale meštane mitskog sela Prerova gledaće tokom 2019. godine u deset celovečernjih epizoda. Serija je snimljena u produkciji Radio-televizije Srbije i izvršnoj produkciji kuće Eye to Eye.\nPolitička previranja u Srbiji s kraja devetnaestog i na početku dvadesetog veka, problem identiteta i porekla, odnos privatnog i političkog, a sve kroz prizmu bogate seoske porodice Katić okvir su Ćosićevog romana. Ekipa serije naporno je radila proteklih meseci u Gornjem Račniku, a poslednja klapa svima je došla kao olakšanje i nagrada za ogroman trud.\n"Mislim da smo uspeli da se sa tim veoma ozbiljnim materijalom iznesemo i mi našom silom, svih nas i pisaca i glumaca i svih sektora, mislim da smo uspeli", ističe reditelj serije Ivan Živković.\nAćima Katića, čoveka tradicionalnog kova i radikala igra Žarko Laušević.\n"Zahvalan sam stvarno celoj ekipi koja se vrlo potrudila da uradi jedan vrlo profesionalan posao. Nadam se da će imati smisla. Za tako dobru literaturu mislim da bi uvek trebalo da se pronađe vreme."\nGoran Šušljik, izvršni producent i glumac, uz zahvalnost svima koji su pomogli projekat, zaključuje: "Srećan sam što sam bio u prilici da zajedno sa svima nama ispričam priču koju je ispričao Dobrica Ćosić. Mislim da će ona zauvek biti važna za nas."\nSeriju "Koreni" gledaćemo u 2019. godini, a tokom sledeće godine RTS će emitovati čak šest premijernih naslova, najveći projekat naše kuće, dramsko-igranu televizijsku obradu srednjeg veka "Nemanjići - rađanje kraljevine", povodom 100 godina pobede saveznika u Velikom ratu, seriju "Čarape kralja Petra". Slede i nove sezone "Komšija" i "Vojne akademije", kriminalistička serija "Pet" i sitkom "Jutro će promeniti sve".\n(ponedeljak, 22. okt 2018, 00:40)\n(četvrtak, 13. sep 2018, 08:22)\n2° C 1° C 3° C 3° C 2° C -9° C\nOnaj Afroamerikanac Sredinom puta za poglavicom Blokirajmo Gazivode @Odgovor - Priznanje Poznavao sam mnoge Srbe, koji su navijali za Hajduk, cak i za Dinamo, i....


Plan razvoja „Crédit Agricole“ do 2022. godine podrazumeva podizanje kvaliteta usluga i ulaganje u ekološke projekte\nPredstavljajuući novi Projekat „Crédit Agricole“ grupe i novi Srednjoročni plan do 2022. godine, predsednik IO „Credit Agricole Srbija“ Carlos de Cordoue je istakao da su strateški ciljevi usmereni na povećanje kvaliteta usluga kroz digitalizaciju, razvoj kadrova i društveno odgovorno poslovanje.\n„Po prvi put, Projekat Grupe definiše Raison d'Etre (smisao postojanja) „Crédit Agricole“ banke koji služi kao osnova za jedinstveni model odnosa i leži u srcu njenog univerzalnog bankarskog modela koji je fokusiran na korisnike. Okrenut ka budućnosti, ovaj Raison d'Etre* vodi transformaciju i razvoj Grupe, istovremeno promovišući vrednosti koje se baziraju na korisnosti i univerzalnosti. Ovaj smisao postojanja može se sažeti kao: Radimo svakog dana u interesu naših klijenata i društva“, istakao je de Cordoue.\nU okviru ovog novog dugoročnog okvira, strateški plan do 2022. godine je putokaz za profitabilni rast „Crédit Agricole Grupe“. On se nadovezuje na prethodni Srednjoročni plan, Strateške ambicije 2020, čiji su skoro svi finansijski rezultati ostvareni godinu dana ranije. Novi srednjoročni plan nastoji da proširi i ubrza rast Grupe u neizvesnom okruženju i u kontekstu rastućih društvenih očekivanja.\n„Crédit Agricole Grupa“ posluje u oko 50 zemalja, ima 141 hiljadu zaposlenih i 51 milion klijenata. Plan je da se u naredne četiri godine broj klijenata uveća za 40 odsto. Zbog toga će ubuduće fokus biti na obuci kadrova, koji će imati više autonomije u radu i odlučivanju kako bi brže odgovarali na potrebe klijenata. U ostvarenju tog cilja značajnu ulogu ima i digitalizacija, koja treba da doprinese povećanju kvaliteta usluga.\n„Kao deo jake bankarske grupe, „Crédit Agricole“ u Srbiji može da ponudi širok spektar ekspertiza. Primenom ove strategije u Srbiji, „Crédit Agricole“ može svim svojim klijentima pružiti stalnu podršku na dnevnoj bazi i za njihove životne projekte, posebno pomažući im da se zaštite od neizvesnosti i da planiraju na dugi rok. Zato je za „Crédit Agricole“ širom sveta, kao i u Srbiji, glavni cilj da bude pouzdan partner svim svojim klijentima. Što se tiče planova za Srbiju, nova strategija podrazumeva dinamičan organski rast kako bi se banka pozicionirala u sam vrh po profitabilnosti“, istakao je de Cordoue.\nPrema njegovim rečima, važan segment poslovanja „Crédit Agricole Grupe“ posvećen je društveno odgovornom poslovanju, u čijem fokusu su ekološki projekti. On je podsetio da je banka donela odluku da postepeno prestaje s finansiranjem termoelektrana i okreće se „zelenom finansiranju“.\n„Crédit Agricole“ je u poslednjih 10 godina emitovala „zelene obveznice“ u vrednosti od 48 milijardi evra. Projekat se realizuje u saradnji sa ministarstvima finansija pojedinih zemalja, a investitori su različiti fondovi. De Cordoue je naglasio da je želja banke da se u taj projekat uključi i Srbija.


Privredne komore Pirota i Burgasa potpisale sporazum o saradnji Privredne komore Pirota i Burgasa potpisale sporazum o saradnji\nPredstavnici Privredne komore Pirot i Trgovinsko – industrijske komore Burgas iz Bugarske potpisali su danas sporazum o saradnji s ciljem jačanja konkurentnosti privrede, razmene iskustava i promocije razvoja trgovine i ekonomskih odnosa između Burgasa i Pirotskog okruga.\nSporazum je potpisan u Privrednoj komori Pirotra, odakle je saopšteno da su potpisnici predsednik Komore Burgas Canko Ivanov i predsednik Privrednog saveta grada Pirota Zoran Nikolić u ime Komore Pirot.\nPored rukovodstva Komore, delegaciju Burgasa činili su predstavnici privrednih organizacija u oblasti bezbednosti, građevinarstva, poljoprivrede i auto industrije, koji su se sastali sa predstavnicima kompanija srodnih delatnosti sa teritorije Pirotskog okruga i razmotrili mogućnosti saradnje.\nPredsednik Komore Burgas Canko Ivanov izrazio je zadovoljstvo zbog spremnosti Komore Pirota da formalizuje saradnju između dve komore.\nOn je, navodi se, pokazao interesovanje za specifičnosti poslovanja komora u Srbiji i predložio prezentaciju pirotske komore u Burgasu, dok je Zoran Nikolić rekao da je ovo veoma značajno za saradnju privrede i blizine luke Burgas u Bugarskoj.


Vrebalov: DS jedina opozicija totalitarnom režimu | Autonomija\nVrebalov: DS jedina opozicija totalitarnom režimu\nU Novom Bečeju u DS ušlo tridesetak novih članova\nČlan Predsedništva Demokratske stranke (DS) Milivoj Vrebalov izjavio je da je njegova stranka jedina suštinska opozicija današnjoj vlasti, koju je nazvao „totalitarnim režimom“.\n„DS je danas jedina stranka u Srbiji koja ne stoji u redu i čeka na milostinju od (predsednika Srpske napredne stranke) Aleksandra Vučića. DS je danas najhrabrija i najprincipijelnija stranka u zemlji, koja se drži puta Zorana Đinđića“, rekao je Vrebalov u Novom Bečeju, na sinoćnoj svečanosti na kojoj je u DS ušlo tridesetak novih članova.\nOn je ocenio da vlast danas u Srbiji „laže“, da organizuje politička hapšenja i zastrašivanja, kao i da preti otkazima.\n„Ali, možete neke ljude da lažete neko vreme, možete sve vreme da lažete neke ljude, ali ne možete da lažete sve ljude sve vreme“, poručio je Vrebalov.\nOn je kazao da činjenica da u DS ulaze novi članovi govori o tome da se građani ne plaše i da im je jasno „ko laže a ko govori istinu“.\nVrebalov je ocenio da je DS, izlaskom bivšeg predsednika Borisa Tadića iz stranke, zapravo samo ojačala, jer se vratila izvornim principima koje je ustanovio Zoran Đinđić.


Evropa nudi političke kompenzacije Beogradu\n26. juni/lipanj, 2006.\nPredstavnik za štampu vladajuće Demokratske stranke Srbije Andreja Mladenović smatra da nije dobro da se dovodi u vezu rešavanje pitanja Kosova i Metohije i okončanje saradnje sa Haškim tribunalom i ponovio da je Srbija već maksimalno fleksibilna i konstruktivna po pitanju rešavanja statusa južne pokrajine:\n„Mi smo i prošle nedelje reagovali, i na jedan način skrenuli pažnju, da svako dovođenje u vezu haškog pitanja i pitanja Kosova i Metohije nije dobro i da na taj način ne pokazuje pravi odnos i Evropske unije i međunarodne zajednice prema Srbiji. To govori o nekim drugim uslovljavanjima koje imamo i koja nisu dobra. Očekujemo jedan partnerski odnos i ne vidimo zašto bi se ta dva pitanja na taj način dovodila u vezu i šta to znači biti fleksibilniji po pitanju Kosova i Metohije.“\nMladenović se složio sa konstatacijom da bi eventualno uspešno okončanje saradnje sa Haškim tribunalom „skinulo teret“ sa Srbije. Čak se i Akcioni plan Vlade Srbije za saradnju sa Tribunalom u Hagu, koji najavljuju pojedini srpski ministri, dovodi u vezu sa tom diplomatskom akcijom. Bivši diplomata i bivši delegat Srbije i Crne Gore u Savetu Evrope, Radoje Prica, kaže da se problem pridruživanja Evropskoj uniji može rešiti ustupcima Srbije kada je u pitanju Kosovo. Po njegovim rečima, bila bi to neka vrsta kompenzacije:\n„U ranije vreme kompenzacije su bile teritorijalne. To danas ne može, ali kada se govori o kompenzacijama, verovatno se misli o nekim finansijskim ili našem bržem pristupanju Evropskoj uniji. Mislim da bi bilo mudro poslušati te savete. Kosovo smo i onako izgubili i onda je bolje daj šta možeš da dobiješ.“\nU analizu tvrdnji da bi Srbija mogla u pregovorima oko statusa Kosova ući pod izvesnim pritiskom ili ponudama, priključio se i nekadašnji prvi čovek državnog tela za Kosovo, Nebojša Čović, koji kaže da ne isključuje niti jednu varijantu pritisaka na Srbiju:\n„Mislim da će biti pritisci po sistemu da to bude status kakav većinski broj građana na Kosovu i Metohiji priželjkuje. Mislim da će se na neki način finalna odluka donositi na Savetu bezbednosti kroz novu rezoluciju. Očekujem da Koštunica, ali i predsednik Srbije, Tadić, budu vrlo jasni i dosledni u stavovima koje smo zajedno usaglasili.“\nMeđunarodni zvaničnici poslednjih meseci preko Kontakt grupe poručuju da je gotovo neizbežan proces približavanja Kosova nezavisnosti. Ambasador Velike Britanije u Srbiji, Dejvid Gauen, tvrdi da međunarodni zvaničnici ipak nisu doneli odluku da bi Kosovu trebalo dati nezavisnost:\n„Politika Kontakt grupe, čiji je član i Velika Britanija, veoma je jasna po tom pitanju i to je rečeno u izjavi koja je data 31. januara. Nema nikakve sumnje da je nezavisnost Kosova jedna od opcija koje su na stolu. Ključna stvar je da se pronađe stabilno rešenje koje će zadovoljiti potrebe svih stanovnika Kosova i koji će garantovati bezbednost i prosparitet srpske zajednice, uključujući i one koji bi trebali da se vrate na Kosovo. S toga smo svi zajedno saglasni sa tim da treba potražiti soluciju koja će otvoriti put za prosparitet Kosova i zadovoljiti sve strane.“\nZvaničnici u Beogradu, pojačavajući diplomatske aktivnosti oko Kosova, pojačali su i retoriku, pa se tako od predstavnika vladajuće Demokratske stranke Srbije moglo čuti da bi svako jednostrano nametnuto odvajanje Kosova i Metohije od Srbije bilo „neprihvatljivo, nelegitimno i nasilno“.


Stoni tenis: Sportska sreća na drugoj strani - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Sport Stoni tenis: Sportska sreća na drugoj strani\nStoni tenis: Sportska sreća na drugoj strani\nEkipa STK Vojvodina iz Bačkog Gradišta nije imala sreće u proteklom 13. kolu. Ni muška ni ženska ekipa nisu uspele da zabeleže pobede.\nŽenska ekipa Vojvodine je kao domaćin drugoplasiranoj ekipi Rapida iz Nikolinaca poražena rezultatom 4:1. Jedinu pobedu ostvarila je Radmila Tominjak. U sledećem kolu Gradištanke gostuju u Čelarevu protiv istoimene ekipe.\nU Drugoj ligi za muškarce ekipa Vojvodine izgubila je u Debeljači od domaćina ekipe Spartaka 4:2. Dve pobede je zabeležio Ištvan Poljak. Gradištanci su na prvom mestu sa dve pobede više od drugoplasirane Uniree iz Uzdina. Muška ekipa u sledećem kolu domaćin je ekipi Uniree iz Uzdina.


Niže cene rominga od 1. jula za BiH, Crnu Goru, Makedoniju, Albaniju i Kosovo* - Daljine.rs\nNiže cene rominga od 1. jula za BiH, Crnu Goru, Makedoniju, Albaniju i Kosovo*\nUkoliko putujete u neku od zemalja Zapadnog Balkana, od 1. jula 2019. godine očekujte niže cene međusobnog telefonskog saobraćaja, dok bi 2021. godine troškovi rominga trebalo potpuno da nestanu, navodi se u saopštenju Ministarstva trgovine, turizma i telekomunikacija.\nInače, u državama EU roming je potpuno ukinut s obzirom na zajedničko EU tržište. Tako je po ugledu na EU, pokrenuta inicijativa da roming bude ukinut i u zemljama Zapadnog Balkana, jer su i one vezane sporazumom o zajedničkom tržištu. Srpski ministar je za „Dnevni avaz“ rekao da je sporazum o tome skoro u celosti usaglašen i najavio njegovo potpisivanje u aprilu u Beogradu.\n„Sporazum predviđa da cene roming poziva neće prelaziti 0,19 evra po minutu, 0,06 evra po SMS poruci i 0,20 evra po megabajtu za korišćenje interneta. Znači, cene mogu biti samo niže od tih, a nikako više“, objasnio je ministar.\nUpitan obuhvata li ukidanje rominga i pozive prema Evropskoj uniji i od nje, ministar odgovara da je ta „priča na nešto dužem štapu“.\n„U izjavi podrške Digitalnoj agendi za Zapadni Balkan, koja je potpisana u maju prošle godine u Sofiji, istaknuta je i podrška implementaciji plana za olakšavanje smanjenja troškova rominga između našeg regiona i EU. Međutim, Evropska komisija bila je fokusirana da bude potpisan ovaj sporazum za ukidanje rominga na Zapadnom Balkanu, a kada se to desi, da se onda otvori i pitanje ukidanja rominga između nas i EU“, rekao je ministar.\nOznakeAlbanija Bosna i Hercegovina Crna Gora Makedonija\nIznajmi Finca: Besplatno letovanje na kom od lokalaca možete da naučite kako da budete srećni


Tužiteljka:MKS nema jurisdikciju za istragu ISIS\nGlavna tužiteljka Međunarodnog krivičnog suda (MKS) Fatu Bensuda izjavila je da je ekstremistička organizacija Islamska država počinila "zločine neopisive svireposti" u Siriji i Iraku, ali da ona nema jurisdikciju za otvaranje istrage.\nMKS nema jurisdikciju ni u Siriji ni u Iraku posto te dve zemlje nisu članice suda, a Savet bezbednosti Ujedinjenih nacija nije zatražio istragu.\n"Prijavljeni su zločini neopisive surovosti, poput masovnih pogubljenja, seksualnog porobljavanja, silovanja i drugih oblika seksualnog nasilja ili nasilja povezanog s rodom, mučenja, sakaćenja, prisilnog regrutovanja dece i proganjanja etničkih i verskih manjina, da ne spominjem bezobzirno uništavanje kulturne imovine", navela je ona.\nBensuda je dodala da još nema dovoljno snažne osnove za otvaranje istrage iako je obaveštena da se "nekoliko hiljada stranih boraca", među kojima su građani zemalja koje su članice suda, pridružilo Islamskoj državi i da su "možda umešani u nalaganje zločina protiv čovečnosti i ratnih zločina".\nOna je navela da Islamsku državu verovatno vode Sirijci i Iračani za koje ne važi jurisdikcija suda, zbog čega su ograničeni izgledi da njena kancelarija istraži i procesuira najodgovornije u vođsvu.\nBensuda je rekla da je više puta pitana da li može da istražuje zločine Islamske države i dodala da bi jurisdikciju mogla da dobije na zahtev država koji nisu članice suda ili Saveta bezbednosti UN, ali da ne može da utiče na te odluke.


Organizacije civilnog društva: Hitno smiriti tenzije između Srbije i Crne Gore - Politika - Dnevni list Danas\nPočetna » Politika » Organizacije civilnog društva: Hitno smiriti tenzije između Srbije i Crne Gore\nDeset organizacija civilnog društva iz Srbije i Crne Gore uputilo je danas apel vladama te dve zemlje da „hitno smire“ međusobne tenzije.\n0Piše: Beta 29. maja 2020. 17.28\nFoto: EPA/ Boris Pejović\nPoručile su im i da njihove države, kao kandidati za prijem u Evropsku uniju (EU), treba da sporna pitanja rešavaju u duhu regionalne saradnje.\n„Smatramo da je dužnost lidera obe zemlje da vlastitim primerom pokažu spremnost da dijalogom reše postojeće razmirice, umesto da populistički podstiču niske nacionalističke strasti koje možda mogu doneti glasove na predstojećim izborima, ali mogu imati i dugoročne i ozbiljne posledice“, navedno je u saopštenju.\nSrbija i Crna Gora imaju zajedničku i dugu istoriju bliskih odnosa, a gradjane dve zemlje povezuju neraskidive porodične, prijateljske, kulturne i ekonomske veze, piše u tekstu.\n„Nacionalistička retorika, mobilizacija mržnje, verske netrpeljivosti i straha, kao i napadi putem tabloidnih medija na odluke jedne ili druge zemlje, podsećaju na metode korišćene devedesetih godina prošlog veka, koje su kulminirale razarajućim sukobima na teritoriji cele bivše Jugoslavije“, upozorile su organizacije civilnog društva.\nIstakle su da „predstavnici vlasti moraju da pokažu da su politički zreli i odgovorni i da ophodjenje u odnosima dve države treba da bude takvo da podstiče na mir i stabilnost u regionu, slobode garantovane zakonima, privrednu, kulturnu, zdravstvenu i obrazovnu saradnju i stabilnost garantovanu nezavisnim demokratskim institucijama nasuprot individualnim političkim hirovima“.\nApel su potpisali Beogradski centar za bezbednosnu politiku, Beogradski fond za političku izuzetnost, Centar savremene politike, Centar za evropske politike, Centar za gradjanske slobode, Centar za medjunarodne i bezbednosne poslove, Evropski pokret u Srbiji, Institut alternativa, Komitet pravnika za ljudska prava i Politikon mreža.\ncivilno drustvo, Crna Gora, TenzijeBeograd\nHolandija ponovo zatvorila granice za građane Srbije i Crne Gore\nEU: Od 1. jula građanima Srbije i Crne Gore se otvaraju granice Unije\nPopov: Vučić i Đukanović da se susretnu, Srbija ne može da se pomiri sa nezavisnošću Crne Gore


"ZAHVALJUJUĆI RUSKIM PARTNERIMA" Vučić ističe da će Srbija imati najjeftiniji gas u cijeloj Evropi - Srpskainfo\n"ZAHVALJUJUĆI RUSKIM PARTNERIMA" Vučić ističe da će Srbija imati najjeftiniji gas u cijeloj Evropi\nPredsjednik Srbije Aleksandar Vučić ocijenio je da će gasna kriza, koja je trenutno najvažnije pitanje u Evropi, trajati dvije godine, ali naglasio da će Srbija imati najjeftiniju cijenu u cijeloj Evropi, zahvaljujući ruskim partnerima.\nImaćemo krizu koja će da utiče na povećanje svih cijena. Kod nas u Srbiji malo manje i zahvalni smo na tome ruskim partnerima. Imaćemo najjeftiniju cijenu u cijeloj Evropi – rekao je Vučić u Beogradu nakon sastanka sa ministrom inostranih poslova Ruske Federacije Sergejem Lavrovom.\nVučić kaže da je dobio obećanje od Lavrova i /potpredsjednika ruske Vlade Jurija/ Borisova da će “da mole /predsjednika Rusije Vladimira/ Putina” da Srbija ima najpovoljniju cijenu.\nStručnjaci upozoravaju “Cijena nafte od 100 dolara neodrživa”\nPredsjednik Srbije je ocijenio da su u Evropi prebrzo uvedene posebne karbon takse na energiju koja nije iz obnovljivih izvora.\n– Zatim, već je druga godina korone i veliki problemi koje su zemlje Evrope imale u privredi i koje su davale privredi svoj jeftin gas, a nisu obnavljali svoja skladišta. Treće, nisu se sklapali dugoročni ugovori sa Rusijom o nabavci gasa, i tu su politički razlozi zašto je to tako. Na kraju, niko neće da prizna i svoju grešku odustajanja od uglja – dodao je Vučić\nNastavljen "divlji" rast: Cijena gasa u Evropi oborila rekord\nODMOR Marjanović objavom oduševio sve pratioce (FOTO)\nREVITALIZACIJA SISTEMA Vučić: Ulažemo još 380 miliona evra u HE Ðerdap\nSrbija bez medalje: Kanada u finišu SLOMILA "ORLIĆE"\nPONOVO U PALAMA Odbojkaši Srbije iz Republike Srpske idu u odbranu evropskog zlata


Đogović: Protraćeno vreme za ekonomsku stabilnost\nProdavac na pijaci čita novine dok čeka kupca. Za nekoliko dana počinju razgovori srpske vlade i predstavnika MMF-a o eventualnoj obnovi sedmog, poslednjeg kreditnog stend baj aranžmana\nMisija MMF-a počela je danas u Beogradu tehničke razgovore o sedmoj reviziji kreditnog stend baj aranžmana sa Srbijom, vrednog oko tri milijarde evra. Zvanični pregovori počinju u ponedeljak, a glavna tema razgovora predstavnika MMF-a sa srpskim vlastima je budžet Srbije za ovu godinu.\nPredstavnici Međunarodnog monetarnog fonda stigli su juče u Srbiju i već u ponedeljak u Beogradu počinje poslednja, sedma po redu runda pregovora o stend baj aranžmanu Srbije i MMF-a. Iako se Srbija nalazi u nimalo zavidnoj ekonomskoj situaciji, ekonomisti u Beogradu ne očekuju probleme tokom predstojećih pregovora.\n"Do eventualnih nesuglasica bi moglo doći ukoliko bi se tražila neka veća izdvajanja za javnu potrošnju ili budžetske korisnike, što bi narušavalo postojeću budžetsku ravnotežu i narušilo krhku makroekonomsku stabilnost. Ali ne očekujem da se tom polju bilo šta učini, tako da će MMF konstatovati postojeću održivost budžeta", kaže ekonomista Saša Đogović.\nUsvojeni budžet za 2011. obezbeđuje kakvu-takvu stabilnost i MMF je podržao njegovo usvajanje, podseća Đogović i dodaje da Albert Jeger i ostali predstavnici MMF-a neće otići iz Srbije bez iznošenja procena o eventualnim problemima sa kojima će se zemlja suočiti do kraja godine.\n"MMF će upozoriti da imamo zaista veliki problem kada je reč o inflaciji i da na tome treba poraditi, kako bismo zaista imali punu makroekonomsku stabilnost. Ali, da biste to uradili treba vam određeno vreme. Nažalost mi smo to vreme tokom stend baj aranžmana sa MMF-om protraćili. Znači, taj intermeco koji smo dobili nismo pametno iskoristili", ocenjuje Đogović.\nPoslednji pritisci na Vladu i zahtevi za povećanje plata, za sada samo iz prosvete, zdravstva i policije – veliki su problem sa kojim se poslednjih nedelja suočava kabinet Mirka Cvetkovića. Dvogodišnje strpljenje budžetskih korisnika uz očekivanje da će po isteku stend baj aranžmana doći do odmrzavanja plata, doveli su zbog loše vladine politike do prvih štrajkova, ali kako smatra Đogović, ne treba očekivati bilo kakav fleksibilan stav MMFa po tom pitanju.\n"Moguće da će Vlada Srbije inicirati tu temu, da se pronađu možda modaliteti da se malo poveća javna potrošnja, ali mislim da će MMF ostati na stajalištu da se ne sme narušiti postojeća budžetska ravnoteža i makroekonomska stabilnost, jer bi izlaženje u susret bilo kome od ovih budžetskih korisnika napravilo domino efekat i to ne bili u skladu sa potezima i merama koje MMF preporučuje", kaže on.\nKonačno, s obzirom da Srbija ulazi u predizbornu godinu vrlo je teško proceniti hoće li aranžman sa MMF-om biti produžen. Po rečima Saše Đogovića bilo bi poželjno prisustvo MMF-a u bilo kom obliku, pa makar i u savetodavnom, kako predlažu governer i ministarka finansija.\n"Ne očekujem klasičan stend baj aranžman kao što je bio proteklih godina, nego eventualno neki aranžman iz predostrožnosti. A da li će uošte doći i do njega – videćemo kakva će biti politička pozicija i moć pojedinaca ili stranaka u okviru same koalicije", objašnjava Đogović.\nNa kraju ostaje pitanje šta je urađeno tokom ovog stend baj aranžmana sa MMF-om. Srbija je izgubila taj period na kozmetičke prepravke u javnom sektoru, sa i dalje izdašnim subvencijama i bez ikakve strategije o restruktuiranju javnog sektora, kaže Đogović. Najgore rešenje je da se pod političkim teretom ne uđe u novi aranžaman sa MMF-om, a da se dalje krpljenje budžeta nastavi prodajom Telekoma i drugih javnih preduzeća.


„Populizam jede budžet“ – o najnovijem rebalansu državnog budžeta | Talas.rs\nU najnovijoj oceni rebalansa državnog budžeta, Fiskalni savet navodi da se rashodi budžeta povećavaju za 50 milijardi dinara, a pojedinačne mere ocenjuje kao fiskalno neodržive i neodgovorne.\nFiskalni savet objavio je najnoviju ocenu rebalansa republičkog budžeta u kojoj ističe da je predviđeno da se do kraja godine potroši sav višak sredstava prikupljen tokom 2019, te da se rashodi povećavaju za 50 milijardi dinara. Kako se dalje navodi, budžet Srbije bi bez novih povećanja godinu završio u suficitu, dok ćemo, usled rebalansa, imati deficit od 0,5% BDP-a. Dificit od 0,5% ocenjen je kao prihvatljiv, dok su mere koje uvećavaju rashode „uglavnom problematične“.\nKao „ekonomski najštetnija mera“ navedeno je predviđeno povećanje zarada u opštoj državi od 8 do 15% koje Fiskalni savet smatra prevelikim. U svom objašnjenju ističu da je većina mera povećanja rashoda budžeta (poput isplate 5.000 dinara penzionerima ili rešavanje problema kredita u švajcarskim francima) jednokratno, dok je u slučaju zarada reč o povećanju koje će tokom naredne 2020. godine biti 12 puta veće nego do kraja 2019, kada se ova mera odnosi samo na decembar. Povećanje zarada je opravdano, dodaje se u oceni, ali ne u ovim razmerama.\nFiskalni savet ovaj dokument predstavlja na današnjoj sednici Odbora za finansije Narodne skupštine.\nKoji su još rashodi povećani i zbog čega Vlada Srbije ipak dovodi budžet u deficit? Razgovarali smo sa novinarom Mišom Brkićem i Vladimirom Vučkovićem iz Fiskalnog saveta.\nBrkić: Predsednik potkupljuje biračko telo, populizam jede budžet\nNovinar Miša Brkić u razgovoru za Talas ocenjuje da je reč o populističkim potezima vlasti:\n„Populizam počinje da jede budžet. Dakle, zbogom reforme, zbogom fiskalna konsolidacijo, treba nahraniti nezajažljive apetite klijentele. Predsednik deli okolo šakom i kapom milione evra fudbalskim klubovima, gradovima u susednim državama, stalno s tezom ’ima se može se’, ne pitajući koliko košta i kako će to na kraju izgledati u budžetu za ovu i narednu godinu“, izjavio je Brkić.\nKako kaže, radi se o klasičnom populizmu: „Ja mislim da mi ponovo ulazimo u vreme one prethodne vlasti koja je opasno ugrozila finansijsku stabilnost zemlje. Evo, 2019. godine ponovo smo u 2011. Neka nam je bog u pomoći.“\nGovoreći o pojedinačnim stavkama rebalansa republičkog budžeta, Brkić ističe da nijedno od povećanja rashoda nije ekonomski opravdano i da vlast o tome ne vodi računa.\n„Očigledno je da predsednik povećanjem plata potkupljuje biračko telo jer nema nijednog razloga za povećanje plata zaposlenih kod države. Njihova produktivnost i efikasnost ne rastu toliko koliko im predsednik diže plate. Penzioneri ne bi trebalo da se nadaju nikakvom povećanju ako hoćemo da se ponašamo odgovorno kao država koja brine o budžetu i državnim finansijama“, smatra naš sagovornik.\nPosebno se osvrćući na epilog problema kredita u švajcarskim francima, Brkić ističe da ne vidi nikakav razlog da se država umeša u privatni odnos banaka i ljudi koji su podizali kredite.\n„Potpuno se radi o jednom populističkom modelu, kakvih smo se nagledali u ovoj državi u poslednjih 70 godina. Naročito u poslednjih 20“, zaključuje.\nVučković: Neki rashodi su ranije predviđeni, neke mere se donose ovih dana\nPovećanje rashoda je glavni cilj za rebalans, a Vlada je povećavanjem nekih rashoda prešla iz malog suficita u mali deficit – tako za Talas ove mere sumira Vladimir Vučković iz Fiskalnog saveta.\n„Neki od rashoda su su već bili opredeljeni određenim merama tokom godine, kao što je slučaj kredita u švajcarcima koji sada i formalno prošao kroz rebalans. S druge strane, neke mere se donose sada, ovih dana i nedelja, kao što je jednokratna pomoć penzionerima ili povećanje rashoda za opremu vojske i policije“, objašnjava Vučković i dodaje da razlozi povećanja nisu isti za sve mere.\nKada je reč o povećanju zarada, Vučković ističe da postoji određena količina novca za ukupne plate u državnom sektoru, a da se planiranje povećanja odnosi na postojeće zaposlene, što otvara pitanje novih zapošljavanja:\n“Zabrana zapošljavanja je nešto što mi već dugo kritikujemo, budući da postoje delovi javnog sektora gde ima ozbiljnog manjka u ljudstvu”, dodaje Vučković. Fiskalni savet u svojoj oceni rebalansa ističe da povećanje zarada posredno može da dovede do nastavljanja „nekog vida (štetne) zabrane zapošljavanja“, što bi bilo u suprotnosti sa dogovorom sa MMF-om i planovima iz Fiskalne strategije. To, međutim, verovatno neće biti dočekano kritikama od strane MMF-a, budući da su makroekonomski podaci (deficit, javni dug, inflacija) Srbije u normalnim okvirima, objašnjava Vučković.\nImajući u vidu da je ministar finansija Siniša Mali najavio početak primene švajcarske formule za obračunavanje penzija, Vučković ističe da jednokratna pomoć od 5.000 dinara ne menja dugoročne planove, te da bi formula trebalo da počne sa primenom od januara.\nVojska i policija, penzioneri i “švajcarci”\nPored povećanja zarada, jedna od mera koje je Fiskalni savet kritikovao u svojoj oceni rebalansa jeste i povećanje rashoda za opremanje vojske i policije koje iznosi 10 milijardi dinara. Fiskalni savet je reagovao i na provobitne rashode u budžetu za ove namene koje ocenjuje kao neuobičajeno visoke. Kako zaključuju u oceni: „Bilo je očekivano da nakon osetnijeg rasta u prethodne dve godine ovi rashodi počnu da opadaju – i time otvore budžetski prostor za druga važna kapitalna ulaganja (zaštita životne sredine, zdravstvo, obrazovanje). Međutim, rebalans budžeta donosi dodatnu kupovinu opreme za policiju u vojsku i ne nagoveštava očekivani preokret u budućnosti.“\nKada je reč o kreditima u švajcarskim francima, u oceni se navodi da je usvajanje Zakona o konverziji švajcarskih kredita u aprilu 2019. donelo veliki i neopravdan budžetski trošak od 9 milijardi dinara.\nJednokratne isplate penzionerima od 5.000 dinara Fiskalni savet vidi kao meru socijalne politike koja nije dobra, budući da „socijalni položaj građana nije moguće i ne sem se utvrđivati na osnovu njihovog statusa“. U prilog ovoj tezi navodi se da, preme procenama, u Srbiji živi oko 100.000 starijih ljudi bez ikakve penzijske naknade koji se ne kvalifikuju za ove isplate, dok postoje i penzioneri kojima ovaj vid pomoći nije neophodan.\nRebalansom je planirano i povećanje investicija u putnu infrastrukturu od 13 milijardi dinara, a Fiskalni savet smatra da nije izvesno da će se rashodi ostvariti po planu.\nTAGS: budžet Fiskalni savet krediti u švajcarskim francima MMF penzije plate policija rebalans vojska


Slobodan Ljubičić Архиве – ZoomUe\nTagged: Slobodan Ljubičić\nUŽICE – Gluma se živi ili se taj posao ne radi, poručio je glumac užičkog Narodnog pozorišta Slobodan Ljubičić na promocije njegove monografije Nežni krotitelj publike. Ljubičićev odlazak u penziju, posle 40 godina karijere,...\nUŽICE – Slobodan Ljubičić prvak drame Narodnog pozorišta u Užicu, sinoć je odigrao predstavu pod nazivom „Kraj vikenda“ i time se oprostio od scene na kojoj je proveo više od 40 godina. „Ja se...\nUŽICE – U sredu, 14. oktobra, održaće se promocija monografije Slobodan Ljubičić – nežni krotitelj publike. Promocija počinje u 19 časova u holu Narodnog pozorišta Užica. Monografiju, koja je nastala povodom četiri decenije umetničkog...


Pohara Istorije - EL MUNDO SEFARAD\nNorman F. Kantor: U vrtlogu kuge\nNNK Internacional, 2010.\nU vrtlogu kuge Normana F. Kantora deluje nestvarno čak i u ovo vreme koje je obeležila naučna fantastika.\nEgzistencijalna jeza koja hvata čoveka dok čita kako je bilo U vrtlogu kuge, prerasta u gorko osećanje kada postanemo svesni da smo potpuno zaboravili da su nas takve nesreće u prošlosti dovodile na rub istrebljenja.\nReč je o tome da se, posle puna četiri veka blagostanja, povoljnih klimatskih uslova i napretka čove-čanstva, pojavilo najveće biološko zlo za koje istorija zna - kuga - koja je doslovno raznela sve čega se domogla, uništila privredu i postojeću kulturu našeg kontinenta, prepolovila njegovo stanovništvo i okrenula njegovu istoriju u neslućenom pravcu.\nStradanje izmišljenih krivaca, Jevreja, posebna je epizoda koja ovoj Kantorovoj knjizi daje romaneskni karakter. Nespremnost da prihvate ovu pojavu, kako im je religija nalagala, kao kaznu zbog vlastitih greha i bes Boga usmeren prema njima, navela je hrišćane da se ostrve na Jevreje (kojih je u to vreme bilo samo 2.5 miliona u celoj Evropi, a trećina ih je živela u Španiji i na jugu Francuske) i krenu u njihov pogrom i progon s lica zemlje! Opravdanje je nađeno u činjenici da je vrlo malo Jevreja padalo pod udar Crne smrti. Kantor spretno objašnjava da je uzrok tome bila zakonska zabrana da se oni bave zemljoradnjom i stočarstvom, pa nisu mogli da dođu u dodir sa zaraženim glodarima i obolelom stokom. Samo tokom epidemije Crne smrti, oni su, iz Španije, izbegli sve do Poljske i Rusije, gde su bili relativno mirni sve do naleta druge, mentalne pandemije - Hitlerovog fašizma.\nRekonstrukcija događaja o kojima Kantor pripoveda bila je moguća zbog izdašnih arhiva, crkvenih i svetovnih, na zapadu Evrope. U predanju našeg naroda, međutim, u našoj istoriji, gotovo da nema pomena o toj nesreći, kao da nas je mimoišla…\nSačuvana sećanja jednog od preživelih srpskih duhovnika toga doba uspela su da odškrinu ta vrata strave koju smo bili spremni da predamo zaboravu! „Takva glad je svuda bila kakva nikad nigde nije bila od stvorenja sveta, a ne daj, Hriste milostivi, da opet bude… Osta zemlja pusta - ni ljudi ni životinja ni plodova… Doista, tada su blagosiljali živi mrtve!“, pisao je stari kaluđer u Hilandaru.\nU suprotnom smeru od egzodusa Jevreja odvijao se jedan drugi etnički i politički pomak koji je u potpunosti obojio našu savremenu istoriju, a to je polako ali neumit-no preseljenje srpske prestonice koja je, iz Dušanovog Skoplja, izmeštena čak u Beograd, gde i sada „počiva“…\npage revision: 1, last edited: 13 Nov 2010 23:25


Ciklus predavanja „Širimo znanje“ – Podrinske\nCiklus predavanja „Širimo znanje“\nPredavanje Stefana Žarića, istoričar umetnosti MA\nNarodni muzej Šabac započinje ciklus predavanja „Širimo znanje“ u ponedeljak, 18. marta 2019. godine, u 19 časova, gostovanjem mladog istoričara umetnosti Stefana Žarića koji će publici govoriti o visokoj modi u stvaralaštvu Milene Pavlović Barili.\nCiklus predavanja „Širimo znanje“ odvijaće se dinamikom od dva predavanja mesečno. Predavači će biti, kako naši kustosi, koji će publiku upoznavati sa novim saznanjima do kojih dolaze u svojoj oblasti rada, tako i gostujući stručnjaci, čija znanja izazivaju nove pomake u tumačenju pojava kojima se bavi i naš Muzej.\nPredavanja su zamišljena kao živa komunikacija između predavača i publike, tokom koje će publika biti u prilici da postavlja pitanja i iznosi komentare, te na taj način formira svoje stavove u vezi sa aktuelnom temom.\nOvim predavanjima Narodni muzej Šabac ispunjava jednu od osnovnih misija muzeja – edukaciju.\nIzmeđu mode i umetnosti: Visoka moda u stvaralaštvu Milene Pavlović Barilli\nStefan Žarić (1991) se bavi proučavanjem mode i dizajna, te afirmacijom muzeologije mode u Srbiji, i srpskog modnog nasleđa na međunarodnom nivou. Nakon studija u SAD i Estoniji, realizuje autorski projekat Maison Barilli: Belgrade / New York, te publikaciju Jedna studija o visokoj modi i visokoj umetnosti o modnim ilustracijama Milene Pavlović Barilli. Laureat je 50. jubilarne nagrade Spomen-zbirke Pavla Beljanskog za najbolji master rad iz istorije umetnosti i nagrade Mladi Heroj kulture i umetnosti. Za svoje angažmane na polju proučavanja mode nagrađen je stipendijom londonske Asocijacije istoričara mode, te grantom ICOM-ovog Komiteta za Kostim zahvaljujući čemu je svoje istraživanje predstavio u Ujedinjenom Kraljevstvu odnosno Japanu.


Mikro knjiga: Vaša internet knjižara: Istorija > Istok\nI beše poput ptice u kavezu: studija o istoriji i kulturi Starog istoka Put islama: pogled u islamsko-arapsku kulturu Arktička pradomovina Veda Istorija kulture i civilizacije islama i Irana Istorija arapskih naroda Stari istok : od 3000. do 330. godine p.n.e. 1 i 2\nPrikaz: 1 - 7 od 7 nađenih Sort po: Godini izdanjaNaslovuCeni: od nižih ka višim Ceni: od viših ka nižim Poslednje dodato u: Istorija | RSS:\n1. Istorija arapskih naroda (2016 god.), Clio\nKnjiga predstavlja sintezu, celovit pogled na istoriju Arapa koji seže čak do pozne antike, prateći njihov povesni razvoj da naših dana. Hurani svoj pristup gradi na pitanjima poput odnosa između jezika, religije i umetnosti, prometa ljudi i robe, kulture gradova, konstruisanja identiteta i nacional... više detalja\n3. Put islama: pogled u islamsko-arapsku kulturu (2015 god.), Službeni glasnik\nPut islama predstavlja izuzetno vredan pokušaj da se sagleda islamska civilizacija kroz razne segmente njenog ispoljavanja i istorijske etape. Ovakva knjiga danas je više nego aktuelna i potrebna, danas kada se u savremenom svetu bore dva koncepta oko saradnje i suživota sa islamom: jedan je koncept... više detalja\n4. I beše poput ptice u kavezu: studija o istoriji i kulturi Starog istoka (2012 god.), Službeni glasnik\nPrva studija na srpskom jeziku o istoriji i kulturi Starog istoka. Dragocen i neophodan udžbenik! I više od udžbenika! Dobra obaveštenost autorke u pogledu lokalnih pisanih izvora, arheoloških podataka, lingvističkih tumačenja i nove interpretacije problemskih pitanja. [...] Autorkin zadatak bio je... više detalja\n5. Stari istok : od 3000. do 330. godine p.n.e. 1 i 2 (2012 god.), Zavod za udžbenike\nAutor ovog dvotomnog dela, Ameli Kurt, inače profesor emeritus University College London i ujedno predavač na londonskom Kraljevskom univerzitetu,. poznati je svetski stručnjak za društvenu, kulturnu i političku istoriju prostora koji se danas popularno naziva Bliskim istokom. Knjiga Stari istok, sv... više detalja\n6. Istorija Srednjeg istoka (1798-2006) (2011 god.), Clio\n7. Arktička pradomovina Veda (2008 god.), Pešić i sinovi


Kvalitetno ćemo završiti autoput\nIzgradnja autoputa Bar – Boljari ima veoma važnu ulogu za razvoj Crne Gore, a to je dobra osnova za postizanje učinkovitosti, kazao je odlažećeg ambasadora Kine u Crnoj Gori, Ži Žaolin i dodao da čvrsto vjeruje da ćete ta posao biti kvalitetno završen. Ministar finansija Radoje Žugić primio je danas odlaž\nIzgradnja autoputa Bar – Boljari ima veoma važnu ulogu za razvoj Crne Gore, a to je dobra osnova za postizanje učinkovitosti, kazao je odlažećeg ambasadora Kine u Crnoj Gori, Ži Žaolin i dodao da čvrsto vjeruje da ćete ta posao biti kvalitetno završen. Ministar finansija Radoje Žugić primio je danas odlažećeg ambasadora Kine u Crnoj Gori, Ži Žaolina.\nKako je saopšteno iz Ministarstva finansija današnji sastanak je bio prilika da se zvaničnici dviju zemalja osrvnu na sve elemente uspješne saradnje u oblasti ekonomije, odbrane, kulture, prosvjete, nauke, tehnologije, ostvarene za vrijeme mandata Žaolina, kao i da razgovaraju o planovima vezanim za buduću saradnju, predstojećim krupnim investicionim projektima i kineskim donacijama Crnoj Gori.\nNajaktuelniji, ali i ekonomski i finansijski najzahtjevniji projekat koji povezuje dvije zemlje jeste izgradnja autoputa Bar – Boljari.\nOvaj projekat, podsjetio je Žugić, ima ogroman značaj, posebno kad je riječ o povezivanju sjevera i juga, odnosno ravnomjernijeg razvoja svih djelova Crne Gore. Projekat će pomoći valorizaciji prirodnih resursa Crne Gore, privući nove investitore i doprinijeti bržem oporavku domaće ekonomije.\n"Svjesni smo da ovaj projekat ima veoma važnu ulogu za razvoj Crne Gore, za šta postoji velika zainteresovanost i sa kineske strane. To je dobra osnova za postizanje učinkovitosti i čvrsto vjerujem da ćete posao koji je pred vama kvalitetno završiti", istakao je Žaolin.\nŽugić je istakao da su postavljeni čvrsti temelji odnosa između Crne Gore i Kine, koji će se u budućem periodu nadograđivati.\n"Crna Gora i Kina imaju tradicionalno dobre političke odnose koje smo u ovom periodu značajno ojačali. Istovremeno, smatram da imamo još potencijala za dalje proširenje naše saradnje. Uvjeren sam da će moj nasljednik nastaviti uspješan put kojim smo zajednički krenuli i unaprijediti saradnju izmejđu naših zemalja", istakao je Žaolin.\nDatum kreiranja: 26 april 2014\nSledeća ⇨ Potpisan memorandum auto-puta Brčko – Bijeljina\nPrethodna ⇦ Kineska roba preko grčkih luka do zapadne Evrope


Američki državlјanin dr Edvard Herman je, koristeći sve moguće izvore, ustanovio da je srpska vojska, u julu 1995, ubila, na bojnom polјu, između 500 i 1000 vojnika muslimanske vere u Srebrenici. Ova istina je obelodanjena u njegovom intervjuu s drugim Amerikancem, Džonom Roblsom, koji je sve objavio i na Internetu (globalresearch.ca). Uz ovaj broj poginulih muslimanskih vojnika, dr Edvard Herman je rekao, da su muslimanski vojnici, u gradu Srebrenici i području oko Srebrenice, ubili više od 2000 (dve hilјade) srpske dece, žena i staraca! Navodi, da je 150 srpskih sela sravnjeno sa zemlјom i da su to učinili muslimanski vojnici iz Srebrenice – pre jula 1995. godine. U njima su ubijena 2.383 srpska civila – u najvećem broju deca.\nŠto se tiče ubijenih muslimana, dr Edvard Herman uverava, da nije tačno da je ubijeno u Srebrenici između 7.000 i 8.000 muslimana, jer tamo, i u današnjim muslimanskim grobnicama, ima samo 2.500 leševa, od kojih su neki naknadno donošeni i tu sahranjivani.\nDr Herman dokazuje, da su srpski vojnici autobuskima iz Srebrenice prevezli do muslimanske teritorije 20.000 muslimanskih žena, dece i staraca, što je najubedlјiviji dokaz da srpska vojska nije obavila zločin genocida nad muslimanskim civilima. On dodaje da je Zapad izmislio zločin Srba nad muslimanima u Srebrenici i da mu je to veliki propagandni trijumf – zasnovan na izmišlјotinama.\nSrećom, dr Edvard Herman nije usamlјen u tvrdnji o muslimanskom zločinu genocida nad Srbima u Srebrenici i okolini, jer istovetno su svedočili čestiti pojedinci - i Srbi, i muslimani, i tadašnji službenici Unprofora, pa i najviši oficir Mirovnih snaga UN. Srpski oficiri su zabeležili, da su se dve grupe muslimanskih vojnika pobile međusobno i u toj bici je bilo na stotine mrtvih i ranjenih – jedna je muslimanska vojna grupa htela da se povuče iz Srebrenice, a druga muslimanska vojna grupa - da se vrati i pokuša pobediti Srbe u Srebrenici.\nNema sumnje da izjava dr Edvarda Hermana predstavlјa istinu i čudno je da srpski državnici ne koriste nepobitne činjenice o ratnim zbivanjima od 1992. do 1995. godine i ne pribave dokumentaciju o muslimanskom zločinu genocida nad Srbima u Srebrenici i okolini - za UN, međunarodne sudove i EU.\nVlada i Skupština Republike Srpske Krajine u progonstvu poziva Vlade Republike Srbije, Crne Gore i Republike Srpske - da to učine u najkraćem mogućem roku, jer će time ispuniti svoje ustavne obaveze prema svojoj državi i svom narodu, a i prema Civilizaciji – čije odlike sve više deluju potpuno necivilizacijski. Ova ocena o savremenoj civilizaciji je jasna i u činjenici - da ubijanje srpske dece, ona ne smatra ni zločinom, ni genocidom.


Lavrov o saradnji sa EU: Ključna energetska saradnja - Sputnjik Srbija\nLavrov o saradnji sa EU: Ključna energetska saradnja\n13:15 08.10.2018 Preuzmite kraći link\nProjekat „Severni tok 2“ i „Turski tok“ jačaju evropsku energetsku bezbednost, izjavio je ministar spoljnih poslova Rusije Sergej Lavrov na konferenciji za novinare nakon sastanka sa italijanskim kolegom Encom Moaverom Milanezijem.\n„Ključni fokus ostaje energetska saradnja. Razgovarali smo o situaciji oko projekta ’Severni tok 2‘, on je već počeo da se ostvaruje, i oko moguće druge faze ’Turskog toka‘“, rekao je ruski ministar.\nOn je naglasio da su oba projekta komercijalna i odgovaraju interesima evropskih zemalja.\n„Oni doprinose diversifikaciji maršruta za isporuke ruskog prirodnog gasa u Evropu, čime se smanjuju rizici tranzita i jača evropska energetska bezbednost“, dodao je on.\nRuski ministar je izrazio nadu da će poseta ministra spoljnih poslova Italije Moskvi dati impuls bilateralnim odnosima.\n„Bez obzira na sve poznate okolnosti, poslednjih godina su održavani bliski kontakti, uključujući i na najvišem i visokom nivou, razvijana je međuparlamentarna saradnja, a mnogo je učinjeno preko ministarstava. Mislim da će vaša poseta dati podsticaj našim odnosima u svim oblastima“, rekao je Lavrov.\nLavrov je dodao da su na pregovorima komentarisani i odnosi Moskve i Brisela.\n„Moskva je zainteresovana za snažnu Evropsku uniju koja bi delovala kao predvidljivi, pragmatični partner i sprovodila spoljnu politiku na osnovu interesa Evrope i interesa zemalja-članica EU. Mi smatramo, a koliko sam shvatio to mišljenje dele i naše italijanske kolege, da dijalog između Moskve i Brisela treba da ozdravi i revitalizuje se“, zaključio je Lavrov.\nSeverni tok 2, Sergej Lavrov, Rusija, Italija


12. 12. 2021 |\nNovi Zeland je saopštio da će zakonski zabraniti pušenje sledećoj generaciji, tako da oni koji danas imaju 14 ili manje godina nikada neće legalno moći da kupe cigarete.\nNovi zakon podrazumeva da će se starosno doba u kojem je konzumiranje nikotina nelegalno povećavati svake godine s ciljem da se stvori generacija Novozelanđana koji neće pušiti, rekla je danas pomoćnica ministra zdravlja Aješa Veral.\n„Ovo je istorijski dan za zdravlje naših građana“, naglasila je.\nVlada je najavila povećanje starosne granice i druge mere u cilju da nikotin učini nedostupnim, nastojeći da ostvari svoj cilj da u naredne četiri godine od Novog Zelanda napravi zemlju u kojoj se ne konzumira nikotin.\nDruge mere uključuju smanjenje količine nikotina u duvanskim proizvodima na veoma niske nivoe, smanjenje broja prodavnica u kojima se mogu legalno kupiti cigarete i povećanje finansija za službe koje pružaju pomoć za odvikavanje. Novim zakonima neće biti ograničena prodaja elektronskih cigareta.\n„Želimo da obezbedimo garancije da mladi ljudi nikada neće početi da puše, te će se prodaja i snabdevanja novih grupacija mladih duvanskim proizvodima smatrati prekršajem. Građani koji budu bili mlađi od 14 godina kada zakon stupi na snagu nikada neće moći legalno da kupe proizvode od duvana“, rekla je Veral, preneo je Gardijan.\nStopa konzumiranja nikotina na dnevnom nivou vremenom opada – na 11,6 odsto 2018. sa 18 odsto deset godina ranije. Međutim, ta stopa je viša kod starosedelaca Maora – čak 29 odsto. „Ako se ništa ne promeni, biće potrebne decenije dok stope među Maorima opadnu ispod pet odsto“, rekla je Veral. Ona je ukazala da je moguće ostvariti cilj da se konzumiranje nikotina iskoreni u sledeće četiri godine.\nNajavljene mere su pozdravili stručnjaci iz domena zdravlja. „Novi Zeland još jednom vodi svet – ovog puta sa najnaprednijim planom za eliminaciju duvanskog dima do 2025…“, rekla je dr Natali Voker, direktorka Centra za istraživanje bolesti zavisnosti na Univerzitetu Okland.\nMeđu tinejdžerima na Novom Zelandu su konvencionalne cigarete u velikoj meri zamenjene elektronskim koje privlače veliki broj mladih koji nikada ne bi počeli da puše. Rezultati ankete koja je ove godne sprovedena među 19.000 gimnazijalaca pokazuju da 20 odsto njih jednom ili nekoliko puta dnevno koristi elektronske cigarete s visokim nivoom nikotina.\nPlan vlasti je, međutim, naišao na kritiku pojedinih partija. Stranka ACT tvrdi da će smanjenje nivoa nikotina u duvanskim proizvodima pogoditi najviše ljude s niskim prihodima, koji će morati da kupuju više cigareta i koji će pušiti više da bi konzumirali istu količinu nikotina. Veral je rekla da su niski nivoi nikotina koji će biti obavezni po zakonu bili predmet istraživanja i da je dokazano da to pomaže ljudima da prestanu da puše.\nTakođe su postavljana pitanja u vezi s mogućnošću da će se širiti crno tržište duvanskih proizvoda. Vlada je isprva priznala da postoji takav rizik. „Dokazi ukazuju da je poslednjih godina povećana količina švercovanih proizvoda od duvana na Novom Zelandu i organizovane kriminalne grupe učestvuju u švercu velikih razmera“, saopštila je Vlada.\nPlanovi o generaciji koja neće pušiti finalizovani su nakon konsultacije s javnošću Novog Zelanda. Prvi put su predstavljeni u aprilu. Oni tek treba da prođu zakonsku proceduru, a Veral je rekla da će zakon stupiti na snagu 2022, a starosne granice će važiti od 2023.\nTagovi :cigarete, Novi Zeland, pušenje, zdravlje


Fondacija Tempus, u saradnji sa Ministarstvom prosvete, nauke i tehnološkog razvoja i Ministarstvom omladine i sporta, po peti put, organizuje Erazmus+ nedelju u aprilu 2021. godine, tokom koje je planiran veliki broj aktivnosti posvećenih informisanju svih zainteresovanih o novom Erazmus+ programu. Usled pandemije koronavirusa, Erazmus+ nedelja će ove godine biti održana u onlajn formatu.\nNajveći evropski program za oblast obrazovanja, obuka, mladih i sporta – Erazmus+ započinje novi sedmogodišnji period sprovođenja koji traje od 2021. do 2027. godine. Program nastavlja da podržava različite oblike saradnje među ustanovama i organizacijama kroz konkurse za projekte, a tokom Erazmus+ nedelje učesnike ćemo upoznati sa mogućnostima koje ustanove i organizacije iz Srbije imaju na raspolaganju u konkursnom roku za 2021. godinu.\napril: 10:00 – 14:00\nOtvaranje prvog informativnog dana i predstavljanje novog Erazmus+ programa\nParalelne sesije: Visoko obrazovanje, Opšte obrazovanje i Mladi\napril: 10:00 – 13:00\nParalelne sesije: Visoko obrazovanje i Mladi\napril: 10:00 – 12:30 i 14:00 – 16:00\nParalelne sesije: Stručno obrazovanje i Obrazovanje odraslih\nSesija: Projekti u oblasti sporta\nDetaljnu agendu događaja možete preuzeti OVDE.\nZainteresovani za ovaj događaj se mogu prijaviti isključivo putem registracionog formulara, do 4. aprila u 23:59. Prilikom prijave, možete odabrati jednu ili više ponuđenih sesija na kojima želite da učestvujete u okviru sektora koji vas zanima. Takođe, ukoliko želite da čujete novine u drugim sektorima, možete se prijaviti i za učešće na sesijama van vašeg primarnog sektora, kombinujući sesije koje se održavaju u različito vreme tokom informativnih dana.\nPrijavljivanjem za bilo koju od paralelnih sesija namenjenim sektorima, automatski se prijavljujete i za učešće na uvodnom delu koje se održava 6. aprila u 10 časova.\nRok za prijavu je nedelja 4. april do 23:59 časova. Nakon isteka roka, link za pristup vebinaru biće poslat prijavljenim učesnicima putem mejla.\nVebinar se održava u sredu, 7. aprila, sa početkom u 16 časova. Prijava za učešće na ovom vebinaru vrši se isključivo popunjavanjem registracionog formulara. Rok za prijavu je utorak 6. april do 23:59 časova. Nakon isteka roka, link za pristup vebinaru biće poslat prijavljenim učesnicima putem mejla.\nPozivamo vas da pratite naše aktivnosti na društvenim mrežama, prijavite se na mejling listu, kao i da posetite Informativni centar Fondacije Tempus, u skladu sa propisanim merama u okviru pandemije COVID-19 (Terazije 39, Beograd), svakog radnog dana od 10 do 18 časova i raspitate se o mogućnostima u okviru novog Erazmus+ programa.


Pretnja koju predstavlja iranski general veća je od pretnje od reakcije Irana ako bi on bio ubijen, rekla je direktorka CIA Đina Haspel, savetujući američkog predsednika Donalda Trampa nekoliko dana pre nego što je general Kasem Sulejmani ubijen, piše “Njujork tajms” pozivajući se na neimenovane američke zvaničnike. Ova žena, ispostavilo se, uspela je i da potpuno predvidi reakciju Irana.\nIspalo je da je Đina Haspel zaista i predvidela raketiranje baza sa američkim trupama kao najverovatniju reakciju Irana, upravo ono što se u utorak i odigralo.\nIako Haspelova nije formalno zauzela stav ni za ni protiv toga da general Kasem Sulejmani bude ubijen, zvaničnici koji su saslušali njenu analizu, bili su ubeđeni da CIA veruje da bi njegova likvidacija samo ojačala, a ne oslabila, pozicije SAD i bezbednost na Bliskom istoku, piše "Njujork tajms".\nU danima nakon ubistva Sulejmanija, predsednik Tramp i njegovi saradnici suočili su se sa bujicom protivrečnih informacija. Sve to pratila je i Đina Haspel iz sedišta CIA u Zapadnoj Virdžiniji, i putem video linka bila je na vezi sa zvaničnicima u Beloj kući.\n"GODINA JE 1938, A IRAN JE NEMAČKA" Dva zemljotresa pored nuklearke pokrenula su staro pitanje - koliko je Teheran daleko od ATOMSKOG ORUŽJA?\nUpozorenje američkih obaveštajaca da je iranski napad na američke trupe bio gotovo izvestan stiglo je u utorak u dva popodne po lokalnom vremenu. Prethodno su se nizali različiti scenariji o mogućoj odmazdi Irana za ubistvo Sulejmanija: napadi raketama, teroristički napadi na Amerikance drugde na Bliskom istoku, pa čak i upozorenje da bi stotine pripadnika milicije koju podržava Iran mogli da napadnu vazduhoplovnu bazu Al Asad.\nMeđutim, specifičnost poslednjeg upozorenja obaveštajaca poslalo je potpredsednika Majka Pensa i savetnika za nacionalnu bezbednost Roberta O’Brajana pravo u podrum zapadnog krila Bele kuće, gde im se, nakon brzog sastanka sa grčkim premijerom Micotakisom, pridružio i Donald Tramp.\nTri sata kasnije, balističke rakete pale su na dve baze u Iraku, uključujući i Al Asad. Pentagon je ubrzo otkrio prvu od 16 raketa kratkog i srednjeg dometa “fateh 110” i “šabab”, ispaljenih sa tri lokacije u Iranu.\nNekoliko projektila zarilo se u Al Asad, ali je izazvalo samo minimalnu štetu. Nekoliko minuta kasnije, rakete su pogodile vazdušnu bazu Erbil. Šteta tu nije bila utvrđena, ali je bilo odmah jasno da nema poginulih i ranjenih.\nTramp i njegovi saradnici proveli su noć zajedno sa vojnim stratezima, razmatrajući mogućnost da se osvete Iranu ako bude mrtvih američkih vojnika.\nBlagovremena upozorenja obaveštajne službe donekle su doprinela tome da su projektili uništili prazne hangare i havarisane avione, a da poginulih američkih ili iračkih vojnika nije bilo, ocenjuje "Njujork tajms".\nTramp je potom izašao pred novinare i u obraćanju naciji naveo da “izgleda da se Iran povlači”.\nZašto su iranski napadi napravili toliko malu štetu? Tramp je to pripisao “preduzetim merama predostrožnosti, prerasporedu snaga i blagovremeno upozorenju”.\n"IZDAO JE SULEJMANIJA" Iran će uskoro POGUBITI špijuna koji je navodno radio za CIA i Mosad


Inicijativa Građanskog pokret URA, a ne opozicije | MINA\nNaslovnicaCrna GoraInicijativa Građanskog pokret URA, a ne opozicije\nInicijativa za smjenu Bečića\nInicijativa Građanskog pokret URA, a ne opozicije\nPodgorica, (MINA) – Predlog za razrješenje predsjednika Skupštine Alekse Bečića nije inicijativa opozicije, već Građanskog pokreta URA, ocijenili su iz Demokratske Crne Gore.\nOni su kazali da ih od opozicije ništa ne iznenađuje i ne čudi.\n“Od onih koji su nas prisluškivali, pratili, fabrikovali afere, hapsili, prebijali, ne očekujemo da nam požele dobro, odnosno očekujemo da nam požele sve najgore i u političkom, a pojedini i u svakom drugom smislu”, kaže se u saopštenju.\nKako su naveli, “njihova inicijativa” za razrješenje predsjednika Skupštine, koji, kako su naveli, uživa nepodijeljenu podršku najvećeg dijela crnogorske javnosti, što potvrđuju i sva istraživanja javnog mnjenja, apsolutno ne čudi.\n“Ponosni što Petar Ivanović, Branimir Gvozdenović i njima slični potpisaše inicijativu za razrješenje Bečića. Gori od njih su samo oni iz dosadašnje parlamentarne većine, a sadašnje Kolicije za 21 milion, koji ne staviše potpise, a sa Demokratskom partijom socijalista dogovoriše izdaju izborne volje građana”, navodi se u saopštenju.\nDemokrate su navele da ih čudi samo “što su se brukali” u obrazloženju Predloga.\n“Da su makar saopštili – kolega Bečicu, izdali su vas oni sa kojima ste nas pobijedili 30. avgusta i mi hoćemo da iskoristimo tu izdaju, ne bismo im ništa zamjerili”, rekli su iz Demokrata.\nOni su naveli da inicijativu podnose oni koji su opstruirali parlament na svakom koraku, pokušavali da izvedu ustavni puč sa tadašnjom Državnom izbornom komisijom, bojkotovali u više navrata rad parlamenta, bojkotovali cijelu godinu dana rad Odbora za izbornu reformu.\n“Odbijali zakonski projekat o objedinjavanju lokalnih izbora tvrdeći da je neustavan, a sada istovjetan podnose Skupštini i mnogo čega drugog, sada u Predlogu za razrješenje tvde da je nedolazak do tri petine ili dvije trećine većine za izbor nosilaca pravosudnih funkcija što je nasleđe prethodnog saziva Skupštine, a ne ovog, razlog za smjenu Bečića”, dodaje se u saopštenju.\nPrema riječima Demokrata, ”bilo bi smiješno, da iz toga ne viri 21 milion” jer su, kako su rekli, pomenute kolege kao i svi poslanici crnogorskog i evropskog parlamenta jednoglasno usvojili prije samo mjesec dana Deklaraciju Parlamentarnog odbora Evropske unije i Crne Gore za stabilizaciju i pridruživanje.\nNavodi se da deklaracijom snažno pozdravljaju rezultati Bečića i aktuelnog saziva crnogorskog Parlamenta, koji je na poslednjoj sjednici razmotrio sve predloge zakona Vlade i usvojio preko 60 zakona.\n“Tako da se ovdje se ne radi o bilo kakvoj inicijativi opozicije, već o inicijativi URA-e i moguće drugih političkih izdajnika iz parlamentarne većine i takozvane Koalicije “za 21. milion”, jer bez pakta sa njima Bečića nikada opozicija ne bi mogla smijeniti”, navodi se u saopštenju.\nIz Demokrata su naveli da poslanik Force Genci Nimanbegu nije potpisao inicijativu.\n“Zamislise građani koliko se izdajnici iz parlamentarne većine moraju zastidjeti od poslanika Nimanbegua koji nije želio da stavi potpis na izdajnički akt Koalicije “za 21 milion”, kaže se u saopštenju.


Prihodi Uprave carina u 2013. povećani na 3 milijarde eura › Made-in-Germany.rs\nKako je na godišnjoj konferenciji Uprave carina izjavio direktor Miloš Tomić, ova uprava je u 2013. godini naplatila više od 356 milijardi dinara prihoda, odnosno tri milijarde eura, što u odnosu na prethodnu godinu predstavlja povećanje od 3,33 procenta.\n– U poslednjem kvartalu 2013. godine bilo je naplaćeno gotovo 22 miliona eura više prihoda nego u istom periodu 2012. Učešće Uprave carina u budžetu za 2013. godinu, prema podacima Ministarstva finansija, iznosilo je 43,4 posto – rekao je Tomić, a prenosi „Dnevnik“.\nPo njegovim rečima, zbog nastavka liberalizacije uvoza u skladu sa Sporazumom o stabilizaciji i pridruživanju, u ovoj godini moglo bi doći do smanjenja učešća carinskih prihoda u budžetu za sedam posto. Kako je objasnio, ovo su prve kalkulacije, jer je još rano govoriti o prihodima, imajući u vidu da smo praktično na početku godine i da sve zavisi od ukupne spoljnotrgovinske razmene.\nUvoz robe široke potrošnje u 2013. godini iznosio je 5,13 miliona tona, u vrednosti od 770 milijardi dinara, dok je u 2012. godini bilo uvezeno 5,8 miliona tona robe široke potrošnje, u vrednosti većoj od 830 milijardi dinara. Kako ističu u Upravi carina, ti podaci jasno govore da je uvoz robe široke potrošnje u prošloj godini smanjen za 700.000 tona, ali i da je naplata dažbina porasla u istom periodu za nešto više od tri posto.


Narodna stranka: Parking servis je reketaš i parazit na kičmi Beogradjana\nBeta 2. oktobra 2021. 14:15\nGradski odbor Narodne stranke Beograd saopštio je danas da se Parking servis pretvorio u „kaznenu ekspediciju za lov na novac gradjana“, umesto da obezbedi dovoljan broj parking mesta, što mu je osnovna funkcija.\n„Parking servis je reketaš kojem odgovara nedovoljan broj parking mesta, jer mu tako cveta posao zbog ogromnih prihoda od kazni, koje su se svele na puku odmazdu i otimanje novca, čiji je simbol vozilo ‘pauk'“, rekao je predsednik Odbora za privredu i finansije beogradskog odbora Narodne stranke Borislav Borović.\nOn je istakao da su plate rukovodilaca Parking servisa „bezobrazno visoke“ i čak i veće od plata predsednika i premijera države, jer se kreću izmedju 155.000 dinara i 180.000 dinara, dok je istovremeno to javno komunalno preduzeće zaduženo za 670 miliona dinara.\n„Narodna stranka će po promeni vlasti temeljno reformisati Parking servis, koji će obezbediti nova parkirališta i izgraditi nove garaže. Parking servis je parazit na kičmi Beogradjana, jer se suprotno njihovim interesima najviše bavi naplaćivanjem kazni i odnošenjem automobila, umesto da investira u nove garaže“, dodao je Borović.\nOn je kao primer naveo parkiranje kod Kliničkog centra Srbije, gde nije izgradjena garaža, pošto je Parking servisu, kako tvrdi, isplativije da naplaćuje kazne gradjanima koji moraju da dovezu često nepokretne članove svojih porodica u tu zdravstvenu ustanovu.\n„Sistem ‘Oko sokolovo’, koji pripada komunalnoj miliciji, predstavlja još jedan vid odmazde nad Beogrdjanima, jer čini protivustavne i protivzakonite radnje“, rekao je Borović.\nOn je istakao da je Parking servis odvojio za nova parking mesta i garažna mesta samo 30 odsto od milijardu i dvesta miliona dinara planiranih za investicije.\n„Ostalih 750 miliona dinara odlaze na razne nabavke, stručne nadzore izvodjenja radova, sisteme tehničke kontrole i nabavku radnih odela i obuće za zaposlene. O kakvom je javašluku reč najbolje govori to što se Parking servis u januaru namenski zadužio za 345 miliona dinara za rekonstrukciju 12 garaža i još 100 miliona dinara za izgradnju privremenog parkirališta, a novac nije utrošen za te svrhe“, naveo je Borović.


Bez publike na kvalifikacionom meču za SP između Turske i Letonije u Istanbulu\nHaris Smajić, 29/03/2021\nFudbalska utakmica između Turske i Letonije u kvalifikacijama za Svjetsko prvenstvo u Kataru 2022. godine biće odigrana u utorak u Istanbulu bez publike iz zdravstvenih razloga, saopštila je Fudbalska federacija Turske (TFF).\nTurska fudbalska federacija (TFF) i njeni zdravstveni zvaničnici saglasili su se da će meč biti održan bez publike, jer i ograničen broj fanova može biti rizičan, sada kada mogu biti donijete nove mjere u borbi protiv pandemije koronavirusa, navedeno je u saopštenju.\nTakva odluka je različita u odnosu na jučerašnje saopštenje da 15 odsto kapaciteta stadiona može biti popunjeno kako bi se omogućilo prisustvo utakmici na olimpijskom stadionu Ataturk u turskoj metropoli.\nUtakmica u grupi G će početi u 18.45 sati sutra, sa televizijskim prijenosom kako bi fanovi mogli da je prate.\nTags\t#koronavirus\t#kvalifikacije za SP u Kataru\t#Turska\nKulturne institucije usljed pandemije primorane na reorganizaciju rada\nIbrahimović: Ne moram da dajem golove, tu sam da pomognem


ombudsman Archives - GracanicaOnline.info\nOmbudsman podnosi tužbu protiv CIK-a zbog rodne diskriminacije u listama kandidata političkih partija za Parlamentarne izbore 2019.\nOmbudsman Hilmi Jašari podneo je Osnovnom sudu u Prištini (OSP), odnosno Opštem departmanu tužbu kojom se traže privremene mere za kršenje prava na jednako tretiranje žena u izbornim pravima i učešće, od strane Centralne izborne komisije (CIK), saopšteno je medijima iz institucije Ombudsmana.\nViše „Ombudsman podnosi tužbu protiv CIK-a zbog rodne diskriminacije u listama kandidata političkih partija za Parlamentarne izbore 2019.“→\nObjavljeno 27. septembra 2019. by Vladislav ĆupU kategoriji DruštvoTagged Vanredni parlamentarni izbori 2019, ombudsman, Hilmi Jašari, Centralna izborna komisija\nMUP Kosova doneo odluku o upisu rođenih, venčanih i umrlih na osnovu srpskih dokumenanta. Odluka nije istaknuta ni u srpskim ni u albanskim opštinama, tvrde iz Kancelarije Ombudsmana.\nU cilju stvaranja jedinstvenog i pouzdanog Centralnog registra za civilno stanje na celoj teritoriji Kosova, kako bi se svim građanima omogućila registracija u Centralni registar za civilno stanje, Ministarstvo unutrašnjih poslova Kosova je donelo odluku o priznavanju upisa ili promene građanskog stanja za lica koja su upisivala rođenje, brak ili smrt samo u matičnim knjigama srpskh institucaja, za period od 10. juna 1999. do 14. septembra 2016. godine.\nViše „MUP Kosova doneo odluku o upisu rođenih, venčanih i umrlih na osnovu srpskih dokumenanta. Odluka nije istaknuta ni u srpskim ni u albanskim opštinama, tvrde iz Kancelarije Ombudsmana.“→\nObjavljeno 2. februara 2019. 2. februara 2019. by Ivan MiljkovićU kategoriji VestiTagged dokumenta, MUP Kosova, ombudsman, upis\n5. aprila 2020., 04:49


Kostić: Odluka o smeni pogrešna\nLider Građanske inicijative „Srpska“ Vladeta Kostić rekao je da je odluka da se smeni Aleksandar Jablanović pogrešna.\nKostić je istakao da nije ispoštovana sama procedura smene, jer je u tom procesu preskočena jedna od najbitnijih institucija.\n„Ovim je postavljena matrica da svaki ministar u vladi, bez obzira da li je Srbin ili Albanac, može zbog pritiska uličnih protesta da bude smenjen. Time vlada ne pokazuje svoju jačinu i samoodgovornost. Mislim da je odluka pogrešna, trebalo je da se drugačije reaguje“, kazao je Kostić.\nOn je dodao da je, sada već bivši ministar, Jablanović više puta uputio izvinjenje, ali da su uprkos tome protesti nastavljeni i da je vlada popustila pred pritiscima.\n„Generalno, ako se pogleda period posle izbora, imali smo vakuum, odnosno političku nestabilnost na samom Kosovu. Mislim da ona ne potiče samo od izjave Jablanovića i nastupa Srba u Vladi“, kazao je Kostić.\nLider GI „Srpska“ je zaključio da je izvor nestabilnosti, pre svega, u velikom socijalnom nezadovoljstvu građana albanske nacionalnosti.\n„Mi se nadamo da se to neće preliti na većinske srpske opštine, odnosno da Srbi, kao što se to dešavalo ranije ne postanu kolateralna šteta takvih nezadovoljstava. Koren svih protesta je socijalna nestabilnost i kriza koja je duboka na Kosovu“, naveo je Kostić.\n29.05.2020 Sahrana profesora Lazića u ponedeljak u Beogradu (1570)\n30.05.2020 Agencija pokreće postupak protiv šest funkcionera zaposlenih na Kosovu (188)


Željko Komšić smatra da političke poruke o nužnosti približavanja Bosne i Hercegovine građanskom uređenju koje dolaze iz Evropskog parlamenta, prije svega od grupacije “Zelenih” su veoma značajne.\nČlan Predsjedništva Bosne i Hercegovine Željko Komšić ocijenio je da su poruke šefa Delegacije za odnose Evropskog parlamenta s Bosnom i Hercegovinom i Kosovom Romea Franca, o tome da Hrvatska ne bi trebala kao članica EU blokirati Bosnu i Hercegovinu na njenom evropskom putu, jedan sasvim novi momenat u odnosima EU i Bosne i Hercegovine, i novi momenat o ulozi Hrvatske u tome procesu.\n“Konstatacija šefa Delegacije za odnose Evropskog parlamenta s Bosnom i Hercegovinom i Kosovom da Hrvatska ne bi trebala blokirati Bosnu i Hercegovinu na putu kao EU, ne govori samo da je to trenutno stanje stvari, nego da je to nažalost jedan proces koji traje već duže vrijeme, o čemu sam uostalom pisao u non paperu upućenom u Brisel prije par mjeseci. Uslovno rečeno, dobra stvar je što je to konačno prepoznato, te sada, realno, postoje veće šanse da Evropska unija zvaničnom Zagrebu skrene pažnju na nedozvoljene aktivnosti u vezi Bosne i Hercegovine”, rekao je Komšić.\n“Na tragu toga očekujem da Brisel snažnije podrži one politike u Bosni i Hercegovini koje žele da rade i rade na provođenju 14 prioriteta iz Mišljenja Evropske komisije, obzirom da je prepoznata činjenica da politike koje slijede zvanični Zagreb (HDZ), ne samo da to ne žele, nego forsiraju prevaziđene etničke koncepte, poput tzv. legitimnog predstavljanja konstitutivnih naroda, koncepte koji su pred tijelima EU i NATO-u u potpunosti odbačeni, i označeni kao sredstvo političke destabilizacije Bosne i Hercegovine i regije”, rekao je Komšić.


Platni razredi od januara 2019. - Istinomer\n“Ja očekujem da i to Vlada predloži Skupštini i da od januara 2019. godine imamo konačno i platne razrede u javnom sektoru, a to je nešto o čemu su resori već počeli da razgovaraju sa sindikatima.“\nO jednakim platama zaposlenih u državnoj službi koji rade isti posao, vlast govori već četiri godine i isto toliko obećava uvođenje platnih razreda. Još je 2014. tadašnja ministarka državne uprave Kori Udovički obećala uvođenje platnih razreda do 1. januara 2015. godine.\nZatim je njena naslednica u ministarskoj fotelji, a današnja premijerka, Ana Brnabić na proleće 2017. obećala funkcionisanje novog sistema od 2018, da bi isto to nekoliko meseci kasnije ponovio i aktuelni ministar državne uprave Branko Ružić.\nKada je postalo očigledno da od uvođenja platnih razreda u ovoj godini nema ništa, predstavnici vlasti dali su nov rok – januar 2019. Tako je Brnabić, ali sa premijerske pozicije, krajem jula ove godine izjavila:\nMeđutim, početkom ovog meseca, bez ikakvog prethodnog objašnjenja iz Vlade, Službeni glasnik objavio je da se odlaže primena Zakona o sistemu plata zaposlenih u javnom sektoru i o Zakonu o zaposlenima u javnim službama, koja je bila predviđena od januara iduće godine. Na taj način je za još godinu dana, to jest do 1. januara 2020, odložena i primena propisa o platnim razredima.\nDakle, samo tri meseca posle obećanja predsednice Vlade Srbije da će platni razredi biti uvedeni od 1. januara 2019, Vlada je taj rok prolongirala na 2020. godinu, zbog čega premijerka za ovu izjavu dobija ocenu “nedosledno”.\nIstinomer je pitao premijerku zašto je još jednom pomeren rok i prekršeno obećanje o platnim razredima, a iz njenog kabineta su nam, između ostalog, odgovorili sledeće:\n“Na poslednjoj sednici vlade odlučeno je da je neophodno uraditi dodatne finansijske analize tokom sledeće godine, kako bi reforma dala pun efekat od samog početka svoje primene, početkom 2020. godine. Ovakva odluka pre svega počiva na uvažavanju svih potreba zaposlenih javnih službi, a ne ugrožavajući dostignutu fiskalnu stabilnost.”\nOni koji prate ovu tematiku, smatraju, međutim, da je za četiri godine, koliko se obećava uvođenje platnih razreda, vlast imala sasvim dovoljno vremena da sprovede reformu sistema plata u javnom sektoru.\n“To obrazloženje da im treba još vremena jednostavno ne pije vodu”, kaže za Istinomer Milan Ćulibrk, ekonomski novinar i glavni urednik nedeljnika NIN, dodajući da “nešto ozbiljno nije u redu” ako za četiri godine vlast nije uspela da izračuna efekte platnih razreda.\n“Zna se koliki može da bude udeo plata u javnom sektoru bruto domaćem proizvodu, to je negde oko osam odsto. Drugi problem je što mi nemamo još uvek precizan broj zaposlenih u javnom sektoru, nemamo sistematizaciju radnih mesta da mi znamo ko gde radi. Ovde imate ljude koji imaju primanja po četiri ili pet osnova – po osnovu toga što rade za državu, a s druge strane su u nadzornim odborima raznih javnih preduzeća ili nekih ustanova, tako da tu više bog otac ne zna šta se stvarno dešava“, kaže Ćulibrk.\nPredsednik Ujedinjenih granskih sindikata “Nezavisnost” Zoran Stojiljković u izjavi za Istinomer naglašava da je uvredljivo što je vlast, posle višemesečnih razgovora i pregovora sa sindikatima, odustala od uvođenja platnih razreda od iduće godine, a da su sindikalci to saznali iz medija.\n“Nije lako doneti perfektan sistem u kojem ste za jednak rad jednako plaćeni bez obzira na kom ste mestu u javnoj administraciji ili u javnim službama, razumljivo je da to ne može u nekom roku da se uradi, ali dve stvari su problematične. Prvo što to radite od 2014. u istoj političkoj formaciji i drugo što izlazite iz pregovora, a da o tome one sa kojima ste pregovarali niste uopšte ni obavestili. To je neka vrsta javnog šamara koji ste uputili onima sa kojima pregovarate i, ako ste na evropskom putu, unižavanje evropskih vrednosti i institucije socijalni dijalog”, zaključuje Stojiljković.\nVlada Srbije plate Kori Udovički Zoran Stojiljković Branko Ružić državna uprava sindikati javni sektor reforme